
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 80 

5 Μαρτίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 115 

Αντικατάσταση της 73537/1438/1995 κοινής υπουργικής 
απόφασης «Διαχείριση των ηλεκτρικών στηλών και 
συσσωρευτών που περιέχουν ορισμένες επικίνδυνες 
ουσίες» (Β' 781) και 19817/2000 κοινής υπουργικής 
απόφασης «Τροποποίηση της 73537/1995 κοινής 
υπουργικής απόφασης κ.λ.π.» (Β' 963). 

«Μέτρα, όροι και πρόγραμμα για την εναλλακτική δια¬ 
χείριση των χρησιμοποιημένων Ηλεκτρικών Στηλών 
και Συσσωρευτών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1,2 και 3 του άρθρου 
1 του Ν. 1338/1983 «Εφαρμογή του Κοινοτικού Δικαίου» 
(Α' 34) όπως η παράγραφος 1 τροποποιήθηκε με το άρ¬ 
θρο 6του Ν. 1440/1984 «Συμμετοχή της Ελλάδας στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας κ.λ.π.» (Α' 70) του άρθρου 3 του Ν. 
1338/1983 όπως αυτό αντικαταστάθηκε με το άρθρο 65 
του Ν. 1892/1990 (Α' 101),του άρθρου 4του ίδιου Νόμου, 
όπως αυτό αντικαταστάθηκε με το άρθρο 6 (παρ. 4) του Ν. 
1440/1984 (Α'70) καιτροποποιήθηκε μεταάρθρα7του Ν. 
1775/1988 (Α' 101), 31 του Ν. 2076/1992 (ΑΊ30), 19του Ν. 
2367/1995 (Α'261) και 22του Ν. 2789/2000 (Α'21) και τέ¬ 
λος τις διατάξεις του άρθρου δευτέρου του Ν. 2077/1992 
(Α' 136) σε συνδυασμό με τις διατάξεις της παρ. 4 του άρ¬ 
θρου 17του Ν. 2939/2001 (Α' 179). 

2. Τις διατάξεις των άρθρων 11,12 (παρ. 2, 3 και 4), 28, 
29 και 30 του Ν. 1650/1986 «για την προστασία του περι¬ 
βάλλοντος» (Α' 160) όπως το άρθρο 30 τροποποιήθηκε με 
το άρθρο 98 (παρ. 12) του Ν. 1892/1990 για τον εκσυγ¬ 
χρονισμό και την ανάπτυξη κ.λπ (Α' 101) και στη συνέχεια 
το ίδιο άρθρο τροποποιήθηκε με το άρθρο 4 του 
Ν.3010/2002 (Α' 91). 

3. Τις διατάξεις του Ν. 3010/2002 «Εναρμόνιση του Ν. 
1650/1986 με τις οδηγίες 97/11/ΕΕ και96/61/ΕΕ κ.ά. (Α' 91)». 

4. Τις διατάξεις του Ν. 2939/2001 «Συσκευασίες και 
εναλλακτική διαχείριση των συσκευασιών και άλλων 
προϊόντων - Ίδρυση Εθνικού Οργανισμού Εναλλακτικής 
Διαχείρισης Συσκευασιών και Άλλων Προϊόντων (ΕΟ- 
ΕΔΣΑΠ) και άλλες διατάξεις» (Α' 179) και ειδικότερα των 
άρθρων 15, 16, 17, 20, 21,23 και 24 αυτού. 


5. Τις διατάξεις του Ν. 2218/16.6.1994 (Α' 90) «Ίδρυση 
Νομαρχιακής Αυτοδιοίκησης, τροποποίηση διατάξεων 
γιατηνπρωτοβάθμια αυτοδιοίκηση και την περιφέρεια και 
άλλες διατάξεις», όπως συμπληρώθηκε με τις διατάξεις 
του Ν. 2240/16.9.94 «Συμπλήρωση διατάξεων για τη Νο¬ 
μαρχιακή Αυτοδιοίκηση και άλλες διατάξεις» (Α' 153). 

6. Τις διατάξεις της 50910/2727/2003 κοινής υπουργι¬ 
κής απόφασης «Μέτρα και όροι για τη διαχείριση των στε¬ 
ρεών αποβλήτων. Εθνικός και Περιφερειακός Σχεδια- 
σμός Διαχείρισης» (Β' 1909). 

7. Τις διατάξειςτης 15393/2332/5.8.2002 κοινής υπουρ¬ 
γικής απόφασης «Καταταξη δημόσιων και ιδιωτικών έρ¬ 
γων και δραστηριοτήτων σε κατηγορίες, σύμφωνα με το 
άρθρο 3 του Ν. 1650/1996 όπως αντικαταστάθηκε με το 
άρθρο 1 του Ν. 3010/2002 (Β' 1022). 

8. Τις διατάξειςτης 11014/703/2003 κοινής υπουργικής 

απόφασης «Διαδικασία Προκαταρκτικής Περιβαλλοντι¬ 
κής Εκτίμησης και Αξιολόγησης (ΠΠΕΑ) και Εγκρισης Πε¬ 
ριβαλλοντικών Ορων (ΕΠΟ).κ.λπ.» (Β'332). 

9. Τις διατάξειςτης 19396/1546/1997 κοινής υπουργι¬ 
κής απόφασης «Μέτρα και όροι για τη διαχείριση επικίν¬ 
δυνων αποβλήτων» (Β' 604). 

10. Τις διατάξεις της κοινής υπουργικής απόφασης 
59388/3363/88 (Β 638) «Τρόπος, όργανα και διαδικασία 
επιβολής και είσπραξης των διοικητικών προστίμων του 
άρθρου 30 του Ν. 1650/96». 

11. Τις διατάξεις του άρθρου 29 του Ν.1558/1985 «Κυ¬ 
βέρνηση και Κυβερνητικά όργανα» (Α' 154), όπως συ¬ 
μπληρώθηκε με το άρθρο 27 του Ν. 2081/92 (Α' 700) και το 
οποίο αντικαταστάθηκε με την παρ. 2α του άρθρου 1 του 
Ν. 2469/1997 (Α' 38) και το άρθρο 1 (παραγρ. 4) του Ν. 
2469/1997. 

12. Του Ν. 1892/1990 «Για τον εκσυγχρονισμό και ανά¬ 
πτυξη και άλλες διατάξεις» (Α' 101). 

13. Τις διατάξεις της οδηγίας 91/157/ΕΟΚ «για τις ηλε¬ 
κτρικές στήλες και τους συσσωρευτές που περιέχουν ορι¬ 
σμένες επικίνδυνες ουσίες» (ΕΕΙ_ 78/38/26.3.1991). 

14. Τις διατάξεις της οδηγίας 93/86/ΕΟΚ «περί προσαρ¬ 
μογής στην τεχνική πρόοδο της οδηγίας 91/157/ΕΟΚ του 
Συμβουλίου για τις ηλεκτρικές στήλες και τους συσσω¬ 
ρευτές που περιέχουν ορισμένες επικίνδυνες ουσίες» 
(ΕΕΕ 264/51/23.10.1993). 

15. Τις διατάξειςτης οδηγίας 98/101/ΕΚ «περί προσαρ¬ 
μογής στην τεχνική πρόοδο της οδηγίας 91/157/ΕΟΚ του 

Συμβουλίου για τις ηλεκτρικές στήλες και τους συσσω¬ 
ρευτές που περιέχουν ορισμένες επικίνδυνες ουσίες» 
(ΕΕ1_ 1/1/5.1.1999). 

16. Την Απόφαση 2000/532/Ε.Κ.της Επιτροπής της 3ης 
Μαίου 2000 (ΕΕΙ 226/6.9.2000) όπως τροποποιήθηκε με 
την Απόφαση 2001/118/Ε.Κ. της Επιτροπής της 16ης Ια¬ 
νουάριου 2001 (ΕΕΕ 47/16.2.2001). 

17. Τη ΔΙΔΚ/Φ1/2/22875/31.10.2001 Κοινή Απόφαση 
του Πρωθυπουργού καιτου Υπουργού Εσωτερικών, Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημ. Διοίκησης και 
Αποκέντρωσης» (Β' 1480). 

18. Την 485/2001 Κοινή απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης» (Β' 1484). 

19. Το γεγονός ότι από τις διατάξεις του Διατάγματος 
αυτού προκαλείται δαπάνη σε βάρος του Κρατικού Προϋ¬ 
πολογισμού το ύψος της οποίας δεν μπορεί να καθορισθεί 
και θα καλυφθεί από τις Δημόσιες Επενδύσεις μέσω των 
συγχρηματοδοτούμενων με την Ευρωπαϊκή Ένωση Προ¬ 
γραμμάτων της περιόδου 2000 - 2006 στο πλαίσιο των πι¬ 
στώσεων που διατίθενται για τις δράσεις και ενέργειες αυ¬ 
τές από τα αντίστοιχα επιχειρησιακά προγράμματα. 

20. Το 13/5.11.2002 πρακτικό της Επιτροπής Παρακο¬ 
λούθησης της Εναλλακτικής Διαχείρισης με το οποίο ενέ- 
κρινε την πρόταση του Γραφείου Εναλλακτικής Διαχείρι¬ 
σης Συσκευασιών/Αλλων Προϊόντων σχετικά με το παρόν 
Διάταγμα. 

21. Τη Δ20/2004 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Οικονομίας 
και Οικονομικών, Μεταφορών και Επικοινωνιών, Περιβάλ¬ 
λοντος, Χωροταξίας και Δημοσίων έργων και των Υφυ¬ 
πουργών Εσωτερικών, δημόσιας Διοίκησης και Αποκέ¬ 
ντρωσης και Ανάπτυξης, αποφασίζουμε: 

Άρθρο 1 
Σκοπός 

Με το παρόν Διάταγμα αποσκοπείται η αντικατάσταση 
της 73537/1438/1995 κοινής υπουργικής απόφασης «Δια¬ 
χείριση ηλεκτρικών στηλών και συσσωρευτών που περιέ¬ 
χουν επικίνδυνες ουσίες» (Β'781) και της 19817/2000 κοι¬ 
νής υπουργικής απόφασης «Τροποποίηση της 73537/ 
1995 κοινής υπουργικής απόφασης σχετικά με τη διαχεί¬ 
ριση ηλεκτρικών στηλών και συσσωρευτών κ.λπ.» (Β' 963) 
που εκδόθη καν σύ μφωνα με το άρθρο 12 του Ν. 1650/1986 
και σε συμμόρφωση με τις οδηγίες 91/157/ΕΟΚ, 93/86/ 
ΕΟΚ και 98/101 /ΕΚ αντίστοιχα ώστε τα θεσπιζόμενα μέρα 
για τη διαχείριση των ηλεκτρικών στηλών και συσσωρευ¬ 
τών να ανταποκρίνονται στους στόχους καιτις γενικές αρ¬ 
χές του Ν. 2939/2001 (άρθρα 1 και 4) και να επιτυγχάνεται 
έτσι πιο αποτελεσματικά για την υγεία του ανθρώπου και 
το περιβάλλον η κατά προτεραιότητα πρόληψη δημιουρ¬ 
γίας αποβλήτων ηλεκτρικών στηλών και συσσωρευτών 
και περαιτέρω η αξιοποίησή τους. 

Άρθρο 2 
Ορισμοί 

Για την εφαρμογή του παρόντος Π.Δ. νοούνται ως : 

1. «Ηλεκτρική στήλη ή συσσωρευτής» : 

Πηγή ηλεκτρικής ενέργειας η οποία προέρχεται από 
την άμεση μετατροπή χημικής ενέργειας και αποτελείται 
από ένα ή περισσότερα πρωτογενή (μη επαναφορτιζόμε¬ 
να) στοιχεία ή δευτερογενή (επαναφορτιζόμενα) στοιχεία 


2. «Χρησιμοποιημένη ηλεκτρική στήλη ή συσσωρευ¬ 
τής»: 

Ηλεκτρική στήλη ή συσσωρευτής που δεν μπορεί να 
επαναχρησιμοποιηθεί και προορίζεται για διάθεση ή αξιο¬ 
ποίηση. 

3. «Κομβιόσχημες Η.Σ και συσσωρευτές»: 

Μικρές κυψέλες σχήματος κομβίου, συνήθως βάρους 
μικρότερου των 50ρ, που χρησιμοποιούνται για ειδικούς 
σκοπούς, όπως είναι τα ακουστικά, τα ωρολόγια και ο μι¬ 
κρός φορητός εξοπλισμός 

4. «Φορητές Η.Σ και συσσωρευτές» : 

Η.Σ και συσσωρευτές οι οποίες χρησιμοποιούνται σε 
εφαρμογές για προσωπική ή επιστημονική χρήση 

5. «Η.Σ. και συσσωρευτές οχημάτων ή βιομηχανικοί» : 

Η.Σ. και συσσωρευτές οι οποίοι προορίζονται για βιο¬ 
μηχανικές εφαρμογές ή για την εκκίνηση οχημάτων 

6. «Συλλογή»: 

Η συγκέντρωση, διαλογή ή και ομαδοποίηση των χρη¬ 
σιμοποιημένων Η.Σ. και συσσωρευτών, χωριστά από τα 
άλλα είδη αποβλήτων 

7. «Διάθεση»: 

Οι εργασίες διάθεσης που αναφέρονται στο παράρτη¬ 
μα Ι\/Α του άρθρου 17, της 50910/2727/2003 κοινής 
υπουργικής απόφασης και στο Παράρτημα III του άρθρου 
20 της 19396/1997 κοινής υπουργικής απόφασης κατά 
περίπτωση, εφόσον οι εργασίες αυτές μπορούν να εφαρ- 
μοσθούν στις Η.Σ. και στους συσσωρευτές 

8. «Αξιοποίηση»: 

Οι εργασίες αξιοποίησης συμπεριλαμβανομένης της 
ανακύκλωσης που αναφέρονται στο Παράρτημα Ι\/Β του 
άρθρου 17 της 50910/2727/2003 κοινής υπου ργικής από¬ 
φασης και στο Παράρτημα IV του άρθρου 20 της 
19396/1997 κοινής υπουργικής απόφασης κατά περίπτω¬ 
ση εφόσον οι εργασίες αυτές μπορούν να εφαρμοσθούν 
στις Η.Σ. και τους συσσωρευτές. 

9. «Ανακύκλωση»: 

Η επανεπεξεργασία σε διαδικασία παραγωγής των χρη¬ 
σιμοποιημένων Η.Σ. και συσσωρευτών, προκειμένου να 
χρησιμοποιηθούν για τον αρχικό σκοπό ή για άλλους σκο¬ 
πούς 

10. «Διαχείριση ηλεκτρικών στηλών και συσσωρευτών»: 

α) παραγωγή ή/και διάθεση υλικών από τα οποία κατα¬ 
σκευάζονται άμεσα οι ηλεκτρικές στήλες και συσσωρευ¬ 
τές 

β) η παραγωγή των ηλεκτρικών στηλών και συσσωρευ¬ 
τών («κατασκευή») 

γ) η διάθεση (διακίνηση) στην αγορά (εμπορία) συμπε- 
ριλαμβανομένης και της εισαγωγής Η.Σ. και συσσωρευ¬ 
τών, προκειμένου να χρησιμοποιηθούν ή να καταναλω¬ 
θούν από το κοινό («διακίνηση»). 

Στη διακίνηση δεν περιλαμβάνονται οι εργασίες μετα¬ 
φοράς καθ'εαυτές. 

11. «Εναλλακτική διαχείριση Η.Σ. και συσσωρευτών» : 

Οι εργασίες συλλογής συμπεριλαμβανομένης της εγ¬ 
γυοδοσίας, μεταφοράς, μεταφόρτωσης, προσωρινής 
αποθήκευσης και αξιοποίησης των χρησιμοποιημένων 
Η.Σ. και συσσωρευτών, ώστε μετά την αξιοποίησή τους να 
επιστρέφουν στο ρεύμα της αγοράς. 

12. «Σύστημα Εναλλακτικής Διαχείρισης» : 

Όπως ορίζεται στην παραγ. 19 του άρθρου 2 του Ν. 
2939/2001 

13. «Διαχείριση των χρησιμοποιημένων Η.Σ. και συσσω¬ 
ρευτών» : 

οι εργασίες διάθεσης και αξιοποίησης των χρησιμοποι¬ 
ημένων Η.Σ. και συσσωρευτών καθώς και η συλλογή, με¬ 
ταφορά και προσωρινή αποθήκευσή τους συμπεριλαμβα- 
νομένης της εποπτείας των εργασιών αυτών και της μετέ- 
πειτα φροντίδας των χώρων διάθεσης. 

14. «Παραγωγός»: 

Αυτός που κατασκευάζει Η.Σ. και συσσωρευτές ή αυτός 
του οποίου η επωνυμία αναγράφεται στο τελικό προϊόν. 

15. «Σύστημα εγγυοδοσίας»: 

Το σύστημα εναλλακτικής διαχείρισης των ηλεκτρικών 
στηλών και συσσωρευτών κατά το οποίο ο αγοραστής κα¬ 
ταβάλλει στον πωλητή χρηματικό αντίτιμο (εγγυοδοτικό 
αντίτιμο), το οποίο του αποδίδεται κατά την επιστροφή 
των χρησιμοποιημένων ηλεκτρικών στηλών και συσσω¬ 
ρευτών . 

16. «Αρμόδια αρχή»: 

Για την εφαρμογή του παρόντος Π.Δ. είναι ο ΕΟΕΔΣΑΠ 
όπως ορίζεται στις παραγράφους 1,2 και 3 του άρθρου 
24 σε συνδυασμό με την παράγραφο 11 του ίδιου άρθρου 
του Ν. 2939/2001. 

Άρθρο 3 

Πεδίο Εφαρμογής 

Το παρόν Π.Δ. καλύπτει όλες τις Η.Σ. και Συσσωρευτές 
που διατίθενται στην αγορά και προορίζονται για οιανδή- 
ποτε χρήση από τον καταναλωτή, την βιομηχανία ή τα μέ¬ 
σα μεταφοράς, ανεξάρτητα από τη μορφή τους, τον όγκο, 
το βάρος ή τα υλικά από τα οποία συντίθενται, και τις χρη¬ 
σιμοποιημένες Η.Σ. και συσσωρευτές. 

Άρθρο 4 

Απαγορεύσεις-Περιορισμοί 

Για τους σκοπούς του παρόντος Π.Δ. απαγορεύεται: 

α) Η παρεμπόδιση, ο περιορισμός ή η απαγόρευση της 
εμπορίας Η.Σ. και συσσωρευτών που υπάγονται στο πε¬ 
δίο εφαρμογής του παρόντος Διατάγματος και πληρούν 
τις διατάξεις του. 

β) Κάθε απόρριψη των υγρών που προέρχονται από τις 
εκκενώσεις των συσσωρευτών μολύβδου στα επιφανεια¬ 
κά και υπόγεια νερά καθώς και στα νερά των αποχετευτι¬ 
κών συστημάτων και στο έδαφος 

γ) Η διάθεση προς πώληση Η.Σ. και συσσωρευτών των 
οποίων η τοποθέτηση στις αντίστοιχες συσκευές γίνεται 
κατά τρόπο ώστε να δυσχεραίνεται η εύκολη αφαίρεσή 
τους από τον καταναλωτή μετά τη χρήση τους. 

Η παράγραφος αυτή δεν εφαρμόζεται στις ακόλουθες 
κατηγορίες συσκευών: 

ί) Στις συσκευές των οποίων οι Η.Σ. είναι συγκολλημέ¬ 
νες ή άλλως μονίμως τοποθετημένες σε σημεία επαφής 
για να εξασφαλίζουν τη συνεχή και εντατική ηλεκτρική 
τροφοδοσία για βιομηχανικούς σκοπούς και να διατη- 
ρούντη μνήμη καιτο δεδομένο ορισμένων συσκευώνπλη- 
ροφορικής και μηχανογράφησης γραφείου, όταν η χρη¬ 
σιμοποίηση των Η.Σ. και συσσωρευτών είναι τεχνικώς 
αναγκαία. 

ϋ) Στις Η.Σ. αναφοράς των επιστημονικών και επαγγελ¬ 
ματικών συσκευών, καθώς και στις Η.Σ. και συσσωρευτές 
που είναι τοποθετημένοι σε ιατρικές συσκευές προοριζό- 
μενες για τη διατήρηση των ζωτικών λειτουργιών και σε 
βηματοδότες καρδιάς, όταν η συνεχής λειτουργία τους 
είναι αναγκαία και όταν η αφαίρεση των Η.Σ. και συσσω¬ 
ρευτών μπορεί να γίνει μόνο από ειδικευμένο προσωπικό. 

ίϋ) Στις φορητές συσκευές όταν η αντικατάσταση των 


Η.Σ. από αναρμόδιους θα μπορούσε να είναι επικίνδυνη 
για το χρήστη ή να θίξει τη λειτουργία της συσκευής και 
στις επαγγελματικές συσκευές που προορίζονται να χρη¬ 
σιμοποιηθούν σε πολύ ευαίσθητο περιβάλλον, όπως για 
παράδειγμα παρουσία πτητικών ουσιών 

Στις άνω περιπτώσεις (ί), (ϋ), (ίϋ) οι συσκευές των οποί¬ 
ων οι Η.Σ. και οι συσσωρευτές δεν μπορούν να αντικατα- 
σταθούν εύκολα από το χρήστη, συνοδεύονται υποχρεω¬ 
τικά από οδηγίες χρήσεως που θα πληροφορούντο χρή¬ 
στη σχετικά με το περιεχόμενο των επικίνδυνων για το 
περιβάλλον Η.Σ. ή συσσωρευτών και θα του υποδεικνύ¬ 
ουν τρόπους ακίνδυνης αφαίρεσής τους. 

Άρθρο 5 

Οροι και προϋποθέσεις για τη διαχείριση Η.Σ. 
και συσσωρευτών 

1. ΠροκειμένουοιΗ.Σ. και συσσωρευτές να διακινηθούν 
στην αγορά πρέπει να πληρούνται οι όροι και προϋποθέ¬ 
σεις που προβλέπονται στην παράγρ. 2 του άρθρου αυ¬ 
τού ή ενδεχομένως σε άλλες διατάξεις της κείμενης νο¬ 
μοθεσίας και αφορούν στην κατασκευή και στη σύνθεσή 
τους με τη μείωση της επικινδυνότητάς τους καθώς και 
στην αξιοποιήσιμη φύση των αποβλήτων τους ώστε όταν 
γίνονται εργασίες διάθεσης ή αξιοποίησης των χρησιμο¬ 
ποιημένων Η.Σ. και συσσωρευτών να περιορίζονται στο 
ελάχιστο οι δυσμενείς επιπτώσεις στο περιβάλλον και 
στην υγεία του ανθρώπου. 

2. α) Απαγορεύεται η εμπορία Η.Σ. και συσσωρευτών με 
περιεκτικότητα σε υδράργυρο άνω του 0.0005% κατά βά¬ 
ρος, συμπεριλαμβανομένων και των περιπτώσεων όπου 
αυτές οι Η.Σ. και Συσσωρευτές είναι ενσωματωμένες σε 
συσκευές. 

Από την απαγόρευση αυτή εξαιρούνται οι Η.Σ. τύπου 
«κουμπί», των οποίων η περιεκτικότητα σε υδράργυρο 
δεν υπερβαίνει το 2% κ.β. 

β) Οι όροι για τη διάθεση στην αγορά συσσωρευτών Νί 
Οά ηλεκτρικών οχημάτων, καθορίζονται στην Απόφαση 
2002/525/ΕΚ του Συμβουλίου της 27ης Ιουνίου 2002 (ΕΕΕ 
170/81/29.6.2002). 

γ) Η ανάλυση του κύκλου ζωής των προϊόντων (Η.Σ και 
συσσωρευτών) είναι απαραίτητη προκειμένου να επιτευ¬ 
χθεί μεγαλύτερη διάρκεια ζωής, οικονομία πρώτων υλών 
και ενέργειας, χρησιμοποίηση μη επικινδύνων ουσιών, 
αλλά και γενικότερα για προστασία του περιβάλλοντος. 

Άρθρο 6 

Προγράμματα Εναλλακτικής Διαχείρισης 

I. Γενικές κατευθύνσεις Προγραμμάτων Εναλλακτικής 
Διαχείρισης 

1. Τα προγράμματα εναλλακτικής διαχείρισης των Η.Σ 
και συσσωρευτών αποσκοπούν στην πρόληψη ή τον πε¬ 
ριορισμό των ζημιογόνων για το περιβάλλον επιπτώσεων 
που προέρχονται από τις εργασίες διαχείρισής τους και 
στη λήψη των ενδεδειγμένων μέτρων σύμφωνα με τους 
στόχους και τις γενικές κατευθύνσεις του Ν. 2939/2001 
και του παρόντος Π.Δ. 

2. Τα προγράμματα εναλλακτικής διαχείρισης αναφέ- 
ρονται στη θέσπιση ειδικών μέτρων και στον προσδιορι¬ 
σμό συγκεκριμένων δράσεων και διαδικασιών για την 
εναλλακτική διαχείριση των Η.Σ και συσσωρευτών και πε¬ 
ριλαμβάνουν κατά κύριο λόγο: 

α) Μέτρα για την μείωση της επικινδυνότητάς των Η.Σ. 
και συσσωρευτών ως προς την περιεκτικότητά τους σε 
βαρέα μέταλλα. 

β) Μέτρα για τη μείωση των χρησιμοποιημένων Η.Σ. και 
συσσωρευτών στα οικιακά απόβλητα. 

β) Μεθόδους για την οργάνωση της εναλλακτικής δια¬ 
χείρισης των Η.Σ και συσσωρευτών. 

γ) Μέτρα για την προώθηση της αξιοποίησης - ανακύ¬ 
κλωσης των χρησιμοποιημένων Η.Σ και συσσωρευτών. 

δ) Μέτρα για την ενημέρωση και ευαισθητοποίηση του 
καταναλωτή ή του τελικού χρήστη. 

ε) Κατευθυντήριες γραμμές και τεχνικές οδηγίες για τη 
χωριστή συλλογή, προσωρινή αποθήκευση και μεταφορά 
των Η.Σ. και συσσωρευτών. 

στ) Μέτρα για την επίτευξη των ποσοτικών στόχων σύμ¬ 
φωνα με το άρθρο 11 του παρόντος Π.Δ. 

II. Περιεχόμενο Προγραμμάτων Εναλλακτικής διαχείρι¬ 
σης 

Α. Για τη διαχείριση των χρησιμοποιημένων Η.Σ. και 
συσσωρευτών απαιτείται έγκριση περιβαλλοντικών όρων 
και άδεια διαχείρισης σύμφωνα με τη διαδικασία και τους 
όρους που προβλέπονται στις σχετικές διατάξεις της κεί¬ 
μενης νομοθεσίας για τη διαχείριση επικίνδυνων αποβλή¬ 
των. 

Σε περίπτωση που ο διαχειριστής χρησιμοποιημένων 
Η.Σ. και συσσωρευτών δραστηριοποιείται σε περισσότε¬ 
ρες από μία Νομαρχιακές Αυτοδιοικήσεις, η άδεια συλλο¬ 
γής, μεταφοράς, προσωρινής αποθήκευσης, μεταφόρ- 
τωσης, χορηγείται από τον Υπουργό ΠΕΧΩΔΕ μετά από 
εισήγηση της αρμόδιας Υπηρεσίας Περ/ντος του ΥΠΕ- 
ΧΩΔΕ. 

Εφόσον αποδεδειγμένα έχει πραγματοποιηθεί διαχωρι¬ 
σμός των χρησιμοποιημένων Η.Σ. σε δύο ομάδες επικίν¬ 
δυνων και μη επικίνδυνων, οι όροι και προϋποθέσεις για 
τη διαχείρισής τους διέπονται και από τις διατάξεις της 
κείμενης νομοθεσίας για τη διαχείριση των μη επικίνδυ¬ 
νων αποβλήτων. 

1. Τεχνικές οδηγίες για τη συλλογή, προσωρινή αποθή¬ 
κευση και μεταφορά των χρησιμοποιημένων Η.Σ. και συσ¬ 
σωρευτών 

1.1. Ηλεκτρικές Στήλες 
α) Συλλογή 

• Στους τόπους συγκέντρωσης (πρωτογενής προσωρι¬ 
νή αποθήκευση): 

Τοποθέτηση πλαστικών δοχείων, ενδεικτικής χωρητικό¬ 
τητας 12011, σε σημεία που περιγράφονται στην παράγρ. 
2 (εδαφ. 2.1). 

• Στην δευτερογενή προσωρινή αποθήκευση: Η απο¬ 
θήκη απαιτείται, να διαθέτει υπόστεγο και δάπεδο στεγα¬ 
νοποιημένο. Τα κομβιόσχημα στοιχεία θα αποθηκεύονται 
σε ειδικό τμήμα του χώρου. Ο χώρος θα προστατεύει τις 
χρησιμοποιημένες Η.Σ. από έκθεση σε ακραίες συνθή¬ 
κες. 

β) Διαλογή: μονάδα χειρονακτικής ή μηχανικής διαλο¬ 
γής για τον διαχωρισμό των χρησιμοποιημένων Η.Σ., για 
την περαιτέρω αξιοποίηση ή ασφαλή τελική διάθεσή 
τους. Ενδείκνυται οι μονάδες αυτές να συνδυάζονται με 
αποθήκες δευτερογενούς προσωρινής αποθήκευσης. 

γ) Μεταφορά: Προβλέπονται καταρχήν δύο στάδια με¬ 
ταφοράς: Ιο) από τους τόπους συγκέντρωσης (πρωτο¬ 
γενούς προσωρινής αποθήκευσης) προς τις αποθήκες 
δευτερογενούς προσωρινής αποθήκευσης 2ο) από τις 
αποθήκες δευτερογενούς προσωρινής αποθήκευσης 
προς αξιοποίηση και ασφαλή τελική διάθεση. 

Τ α οχήματα πρέπει να είναι πλήρους στεγανότητας, κα¬ 


τάλληλης επισήμανσης και γενικά να πληρούν τις απαιτή¬ 
σεις της Ευρωπαϊκής Συμφωνίας «σχετικά με τις διεθνείς 
οδικές μεταφορές επικινδύνων εμπορευμάτων» (ΑΩΗ). 

1.2. Συσσωρευτές 

1.2.1. Συσσωρευτές μολύβδου - οξέος (οχημάτων): 

α) Συλλογή: 

• Στα σημεία πρωτογενούς προσωρινής αποθήκευσης: 
τοποθέτηση πλαστικών κάδων, ορθογώνιων, ενδεικτικής 
χωρητικότητας 500 έως 1000 11, πλήρους στεγανότητας, 
με κατάλληλη επισήμανση (σύμβολο ανακύκλωσης, σύμ¬ 
βολο συσσωρευτή). 

• Σημεία δευτερογενούς προσωρινής αποθήκευσης: 
αυτά ενδείκνυται να βρίσκονται εντός εγκεκριμένων χώ¬ 
ρων διαχείρισης αποβλήτων. Στα σημεία αυτά συσσω¬ 
ρεύονται κάδοι, πλήρεις χρησιμοποιημένων συσσωρευ¬ 
τών και όμοιοι με εκείνους της πρωτογενούς προσωρινής 
αποθήκευσης. Τα σημεία δευτερογενούς αποθήκευσης 
διαθέτουν ζυγιστήρια. 

• Κεντρική αποθήκη: πλήρως στεγανοποιημένος και 
στεγασμένος χώρος, κατά προτίμηση εντός υφιστάμενης 
βιομηχανικής περιοχής ή εγκατάστασης ανακύκλωσης 
συσσωρευτών μολύβδου. Ο χώρος αυτός διαθέτει ζυγι- 
στήριο. 

β) Μεταφορά 

β. 1) Η μεταφορά πραγματοποιείται καταρχήν σε τρία ή 
δύο στάδια: 

β.1 .α) Σε περίπτωση μεταφοράς σε τρία στάδια: ί) από 
τους τόπους συγκέντρωσης (σημεία πρωτογενούς προ¬ 
σωρινής αποθήκευσης) προς τα σημεία δευτερογενούς 
προσωρινής αποθήκευσης ϋ) από τα σημεία δευτερογε¬ 
νούς προσωρινής αποθήκευσης προς το σημείο ή τα ση¬ 
μεία κεντρικής αποθήκευσης και ΙΝ) απάτην κεντρική απο¬ 
θήκευση προς τις εγκεκριμένες μονάδες ανακύκλωσης. 

β.Ι.β) Σε περίπτωση μεταφοράς σε δύο στάδια, ί) από 
τους τόπους συγκέντρωσης (σημεία πρωτογενούς προ¬ 
σωρινής αποθήκευσης) προς τα σημεία δευτερογενούς 
προσωρινής αποθήκευσης και Ν) από τα σημεία δευτερο¬ 
γενούς προσωρινής αποθήκευσης προς τις εγκεκριμένες 
μονάδες ανακύκλωσης. 

β.2) Σε κάθε περίπτωση η μεταφορά των χρησιμοποιη¬ 
μένων συσσωρευτών πραγματοποιείται με οχήματα τα 
οποία πρέπει να πληρούντις ακόλουθες κατά στάδιο προ¬ 
ϋποθέσεις : 

• Ιο στάδιο: μεταφορά των χρησιμοποιημένων συσσω¬ 
ρευτών, με οχήματα ενδεικτικής χωρητικότητας 3 κ.μ., 
πλήρους στεγανότητας, κατάλληλης επισήμανσης και εν 
γένει σύμφωνα με τις διατάξεις ΑΟΒ. 

• 2ο στάδιο: μεταφορά των χρησιμοποιημένων συσσω¬ 
ρευτών στα σημεία δευτερογενούς αποθήκευσης, με 
οχήματα ενδεικτικής χωρητικότητας 10 κ.μ. Τα οχήματα 
αυτά έχουν χαρακτηριστικά ίδια με εκείνα των οχημάτων 
του 1ου σταδίου. 

• 3ο στάδιο (εφόσον δεν παραλείπεται): μεταφορά των 
χρησιμοποιημένων συσσωρευτών μολύβδου με οχήματα 
ενδεικτικής χωρητικότητας 10 κ.μ. Τα οχήματα αυτά 
έχουν τα χαρακτηριστικά των οχημάτων του 1ου και 2ου 
σταδίου. 

Σε όλα τα στάδια η μεταφορά των χρησιμοποιημένων 
συσσωρευτών γίνεται είτε απευθείας μέσα στο όχημα εί¬ 
τε μέσα σε ειδικούς κάδους. 

Σε κάθε περίπτωση πρέπει να διασφαλίζεται ότι ο καθα¬ 
ρισμός των οχημάτων ή των κάδων πραγματοποιείται στις 
ειδικές εγκαταστάσεις δευτερογενούς αποθήκευσης ή 

στις μονάδες ανακύκλωσης, προκειμένου να λαμβάνο- 
νται τα απαραίτητα μέτρα για τον καθαρισμό των υγρών 
αποβλήτων που προκύπτουν. 

1.3. Λοιποί συσσωρευτές (π.χ. βιομηχανικοί νικελίου - 
καδμίου): 

Προβλέπονται καταρχήν δύο στάδια μεταφοράς: Ιο) 
από τους τόπους συλλογής (πρωτογενής προσωρινή 
αποθήκευση) προς το / τα σημεία κεντρικής αποθήκευ¬ 
σης και 2ο) από τα σημεία κεντρικής αποθήκευσης προς 
εγκεκριμένες εγκαταστάσεις ανακύκλωσης. 

1.3.1) Συλλογή: δεν θα χρησιμοποιηθούν κάδοι στη συλ¬ 
λογή των συσσωρευτών αυτών (νικελίου - καδμίου ή μο- 
λύβδου). 

1.3.2) Μεταφορά: όπως προβλέπεται στην παράγραφο 

1.2.(β) σχετικά μετά οχήματα 2ου και 3ου σταδίου. 

2. Ειδικές οδηγίες για την οργάνωση της χωριστής συλ¬ 
λογής χρησιμοποιημένων Η.Σ. και συσσωρευτών 

2.1. Ηλεκτρικές στήλες 

α) Απαγορεύεται η συλλογή, προσωρινή αποθήκευση, 
μεταφορά και διάθεση των χρησιμοποιημένων Η.Σ. από 
κοινού με τα οικιακά απόβλητα. 

β) Η χωριστή συλλογή των χρησιμοποιημένων Η.Σ. 
πραγματοποιείται σε ειδικούς κάδους που φέρουν κα¬ 
τάλληλη επισήμανση στους ακόλουθους τόπους συγκέ¬ 
ντρωσης (πρωτογενούς προσωρινής αποθήκευσης): 

• Σε δημοτικά σημεία συλλογής που καθορίζονται από 
τους ΟΤΑ σε συνεργασία με τα συστήματα εναλλακτικής 
διαχείρισης 

• Σε καταστήματα λιανικού εμπορίου, ή σε εξειδικευμέ- 
να καταστήματα και δυρθΓ ηπαι^Θΐε. 

γ) Τα σημεία δευτερογενούς προσωρινής αποθήκευ¬ 
σης καθορίζονται από τους ΟΤΑ σε συνεργασία με τα συ¬ 
στήματα εναλλακτικής διαχείρισης. 

δ) Τα συστήματα εναλλακτικής διαχείρισης υποχρεού- 
νται να συνεργάζονται μόνο με όσους έχουν άδεια διαχεί¬ 
ρισης σύμφωνα με την παράγραφο Α του άρθρου αυτού 
και εφόσον πληρούν τις προϋποθέσεις συλλογής, μετα¬ 
φοράς και προσωρινής αποθήκευσης που προβλέπονται 
στο παρόν Διάταγμα. 

2.2. Συσσωρευτές 

Απαγορεύεται η συλλογή και μεταφορά και διάθεση 
των χρησιμοποιημένων συσσωρευτών από κοινού με τα 
οικιακά απόβλητα. Η χωριστή συλλογή των χρησιμοποιη¬ 
μένων συσσωρευτών είναι υποχρεωτική. 

2.2.1. Συσσωρευτές μολύβδου - οξέος οχημάτων 

α) Οι Συσσωρευτές μολύβδου - οξέος που χρησιμοποι¬ 
ούνται για εκκίνηση κινητήρων, πωλούνταιστοντελικό κα¬ 
ταναλωτή μόνο από τις επιχειρήσεις, οι οποίες, σύμφωνα 
με την ισχύουσα νομοθεσία διαθέτουν άδεια πώλησης 
συσσωρευτών και αντικατάστασης των χρησιμοποιημέ¬ 
νων. Οι καταναλωτές υποχρεούνται να παραδίδουν τους 
χρησιμοποιημένους συσσωρευτές μολύβδου - οξέος στις 
προαναφερόμενες επιχειρήσεις. 

Απαγορεύεται η πώληση καινούργιου συσσωρευτή εάν 
δεν επιστραφεί από τον καταναλωτή ο χρησιμοποιημένος 
συσσωρευτής ίδιας περίπου χωρητικότητας (ΑΗ) στην 
επιχείρηση πώλησης των συσσωρευτών και αντικατάστα¬ 
σης των χρησιμοποιημένων, εκτός εάν αποδεικνύεται 
επαρκώς η καταστροφή του συσσωρευτή ή η για πρώτη 
φορά τοποθέτησή του. 

β) Οι κάτοχοι των χρησιμοποιημένων ως άνω συσσω¬ 
ρευτών υποχρεούνται να τους συγκεντρώνουν στους κά¬ 
δους προσωρινής αποθήκευσης σύμφωνα με την παρ.1 


(εδαφ. 1.2) απαραιτήτως με τον περιεχόμενο ηλεκτρολύ¬ 
τη τους. 

Οι παραπάνω κάδοι τοποθετούνται στους χώρους των 
αναφερόμενων στο προηγούμενο εδάφιο (α) επιχειρήσεων. 

γ) Τα συστήματα εναλλακτικής διαχείρισης υποχρεού- 
νται να συνεργάζονται μόνο με όσους έχουν άδεια διαχεί¬ 
ρισης σύμφωνα με την παράγραφο Ατού άρθρου αυτού 
και εφόσον πληρούν τις προϋποθέσεις συλλογής, μετα¬ 
φοράς και προσωρινής αποθήκευσης που προβλέπονται 
στο παρόν Π.Δ. 

δ) Ο (οι) Συλλέκτης (ες) υποχρεούται (νται) να παραδί- 
δει (ουν) στα συστήματα εναλλακτικής διαχείρισης για 
ανακύκλωση σε ετήσια βάση, ίδιες ποσότητες χρησιμο¬ 
ποιημένων συσσωρευτών με εκείνες που συλλέγει (ουν). 

ε) Οι επιχειρήσεις πώλησης και αντικατάστασης των εν 
λόγω συσσωρευτών υποχρεούνται: 

- για την ασφαλή πρωτογενή αποθήκευση των χρησιμο¬ 
ποιημένων συσσωρευτών συμπεριλαμβανομένης και της 
επαρκούς συντήρησης των ειδικών κάδων 

- να μην διακινούν προϊόντα τα οποία δεν είναι ενταγμέ- 
να σε σύστημα εναλλακτικής διαχείρισης 

- να παραδίδουν τις αποθηκευμένες ποσότητες χρησι¬ 
μοποιημένων συσσωρευτών στον (στους) νόμιμο (ους) 
Συλλέκτη (ες). 

- να διατηρούν βιβλίο διακίνησης συσσωρευτών. 

Η τήρηση των υποχρεώσεων αυτών είναι απαραίτητη 
προϋπόθεση για την χορήγηση ή την ανανέωση της άδει¬ 
ας λειτουργίας των επιχειρήσεων αυτών. Σε περίπτωση 
παράβασης των υποχρεώσεων αυτών ανακαλείται από 
την αρμόδια αρχή η άδεια λειτουργίας της επιχείρησης 
για όσο χρόνο διαρκεί η παράβαση. 

στ) Οι επιχειρήσεις ανακύκλωσης υποχρεούνται να 
ανακυκλώνουν το σκραπ μολύβδου σύμφωνα με τους 
όρους και τις προϋποθέσεις που προβλέπονται στην πα¬ 
ράγραφο II Ατού άρθρου αυτού. 

Κάθε επιχείρηση ανακύκλωσης υποχρεούται να παρα- 
λαμβάνει τους χρησιμοποιημένους συσσωρευτές με τον 
περιεχόμενο ηλεκτρολύτη τους, μόνο από νόμιμους συλ¬ 
λέκτες κατά τα οριζόμενα στην κείμενη σχετική νομοθε¬ 
σία και στο παρόν Διάταγμα 

2.2.2. Λοιποί συσσωρευτές (π.χ. βιομηχανικοί νικελίου - 
καδμίου και μολύβδου) 

Ο συλλέκτης αναλαμβάνει τη συλλογή, μεταφορά 1ου 
και 2ου σταδίου και προσωρινή αποθήκευση των χρησι¬ 
μοποιημένων μεγάλων (βιομηχανικών, σταθερών) συσ¬ 
σωρευτών όπως προβλέπεται στην παρ. 1 (εδαφ. 1.3.). 

2.3. Οι ένοπλες Δυνάμεις, το Δημόσιο, οι Δημόσιες Επι¬ 
χειρήσεις και Οργανισμοί καθώς και οι λοιποί χρήστες πα¬ 
ραδίδουν σε συστήματα εναλλακτικής διαχείρισης προς 
ανακύκλωση ίδιο αριθμό χρησιμοποιημένων συσσωρευ¬ 
τών με αυτόν που προμηθεύονται. 

Β. Επισήμανση Η.Σ. και συσσωρευτών 

Οι Η.Σ., οι συσσωρευτές και ενδεχομένως οι συσκευές 
στις οποίες είναι ενσωματωμένοι, διατίθενται προς πώλη¬ 
ση μόνο εφόσον φέρουν κατάλληλη επισήμανση. Η επι¬ 
σήμανση αυτή είναι εμφανής δήλωση, ευδιάκριτη, ευανά¬ 
γνωστη και ανεξίτηλη και διενεργείται από τον κατασκευ¬ 
αστή ή τον αντιπρόσωπό του στην Ελλάδα ή άλλως από 
τον υπεύθυνο για την κυκλοφορία των ηλεκτρικών στη¬ 
λών και συσσωρευτών στην αγορά. 

Το περιεχόμενο και ο τρόπος της επισήμανσης παρου¬ 
σιάζονται στο παράρτημα Α. 

Γ. Μέτρα για την ευαισθητοποίηση και ενημέρωση του 
τελικού χρήστη / καταναλωτή 

1. Η αρμόδια αρχή οργανώνει σύστημα ενημέρωσης - 
πληροφόρησης για τη διαχείριση των χρησιμοποιημένων 
Η.Σ. και συσσωρευτών το οποίο απευθύνεται: 

- στις παραγωγικές τάξεις καθώς και τους ιδιωτικούς 
και δημόσιους φορείς που έχουν σχέση με τις διαδικασίες 
της εναλλακτικής διαχείρισης 

- Στους τελικούς χρήστες/καταναλωτές (ευρύ κοινό) 

2. Το σύστημα ενημέρωσης-πληροφόρησης αναφέρε- 
ται κυρίως: 

- σε θέματα εναλλακτικής διαχείρισης των Η.Σ. και συσ¬ 
σωρευτών 

- στους κινδύνους που υπάρχουν από την ανεξέλεγκτη 
διαχείριση των χρησιμοποιημένων Η.Σ. και συσσωρευτών 

- στην επισήμανση των Η.Σ. και συσσωρευτών καθώς 
και των συσκευών στις οποίες ενσωματώνονται μόνιμα 
Η.Σ. και συσσωρευτές 

- στον τρόπο αφαίρεσης Η.Σ. και συσσωρευτών που εί¬ 
ναι μόνιμα ενσωματωμένοι σε μια συσκευή 

3. Το ειδικότερο περιεχόμενο της ως άνω ενημέρωσης - 
πληροφόρησης καθώς και οι δράσεις περιγράφονται στο 
παράρτημα Δ. 

Δ. Μέτρα για την προώθηση της αξιοποίησης των Η.Σ. 
και συσσωρευτών 

Ο ΕΟΕΔΣΑΠ εισηγείται στον Υπουργό ΠΕΧΩΔΕ, μέτρα 
διοικητικά και νομοθετικά για την ενθάρρυνση της αξιο¬ 
ποίησης των Η.Σ. και συσσωρευτών. Στα μέτρα αυτά πε¬ 
ριλαμβάνεται α) η παροχή κινήτρων σύμφωνα με το εκά- 
στοτε ισχύον νομοθετικό καθεστώς ενισχύσεων των ιδιω¬ 
τικών επενδύσεων β) όπου από τις εκάστοτε κείμενες 
διατάξεις προβλέπεται η βράβευση επιχειρήσεων που 
παράγουν προϊόντα με περιβαλλοντικές προδιαγραφές, 
λαμβάνεται ως κριτήριο για τη βράβευση αυτή εκτός των 
άλλων και η χρήση ανακυκλωμένων υλικών καθώς και η 
δυνατότητα αξιοποίησης / ανακύκλωσης όταν καταστούν 
απόβλητα. 

Άρθρο 7 

Όροι και προϋποθέσεις για την εναλλακτική διαχείριση 
των Η.Σ. και συσσωρευτών 

Α. Οι παραγωγοί, εισαγωγείς και ανακυκλωτές Η.Σ. και 
συσσωρευτών υποχρεούνται να οργανώνουν συστήματα 
ή να συμμετέχουν σε συστήματα εναλλακτικής διαχείρι¬ 
σης των Η.Σ. και συσσωρευτών αυτών που αφορούν την 
δραστηριότητάτους, κατ' εφαρμογή του άρθρου 17 του 
Ν. 2939/2001 και σύμφωνα με τους ειδικότερους όρους 
που προβλέπονται στο παρόν Π.Δ. 

1. Οι παραγωγοί, εισαγωγείς και ανακυκλωτές Η.Σ. και 
συσσωρευτών προωθούν κατ’ εφαρμογή των προγραμ¬ 
μάτων (άρθρο 5) την πλέον ενδεδειγμένη μέθοδο εναλ¬ 
λακτικής διαχείρισης, με την οργάνωση συστημάτων συλ¬ 
λογής, προσωρινής αποθήκευσης, μεταφοράς και αξιο¬ 
ποίησης των χρησιμοποιημένων Η.Σ. και συσσωρευτών. 

Τα συστήματα αυτά αποβλέπουν ειδικότερα : 

α) Στην επιστροφή ή/και στη συλλογή των χρησιμοποι¬ 
ημένων Η.Σ. και συσσωρευτών από τον καταναλωτή ή άλ¬ 
λο τελικό χρήστη, προκειμένου να διοχετεύονται προς τις 
πλέον ενδεδειγμένες εναλλακτικές λύσεις διαχείρισης 
αποβλήτων. 

β) Στην αξιοποίηση, συμπεριλαμβανομένης της ανακύ¬ 
κλωσης, των συλλεγομένων αποβλήτων με τη χρησιμο¬ 
ποίηση καθαρών τεχνολογιών. 


γ) Στη δυνατότητα συνεργασίας των συστημάτων εναλ¬ 
λακτικής διαχείρισης Η.Σ.και Συσσωρευτών, με συστήμα¬ 
τα εναλλακτικής διαχείρισης άλλων προϊόντων, κατά την 
έννοια του άρθρου 2 (παραγ. 4) του Ν. 2939/2001, όπως 
με συστήματα εναλλακτικής διαχείρισης των Αποβλήτων 
Ειδών Ηλεκτρικού και Ηλεκτρονικού Εξοπλισμού (ΑΗΗΕ), 
ώστε να καθίσταται ευχερέστερη και πιο αποτελεσματική 
η συλλογή των χρησιμοποιημένων Η.Σ. 

2. Τα ως άνω συστήματα εφαρμόζονται και για τις εισα- 
γόμενες Η.Σ. και συσσωρευτές, με συνθήκες που να μην 
εισάγουν διακρίσεις. Ειδικότερα τα συστήματα αυτά : 

α) σχεδιάζονται κατά τρόπο ώστε να αποφεύγονται 
εμπόδια στο εμπόριο ή στρεβλώσεις στον ανταγωνισμό 
σύμφωνα με το εθνικό και κοινοτικό δίκαιο και 
β) λαμβάνουν κατά κύριο λόγο υπόψη τις απαιτήσεις σε 
θέματα: 

- προστασίας του περιβάλλοντος και της υγείας και 
ασφάλειας των καταναλωτών 

- προστασίας των δικαιωμάτων βιομηχανικού και εμπο¬ 
ρικού απορρήτου 

Β. Η οργάνωση των συστημάτων εναλλακτικής διαχεί¬ 
ρισης γίνεται από τους παραγωγούς, εισαγωγείς και ανα¬ 
κυκλωτές : 

α) ατομικά από τους παραγωγούς ή εισαγωγείς 
β) συλλογικά, με τη συμμετοχή των παραγωγών, εισα¬ 
γωγέων ή ανακυκλωτών σε εγκεκριμένα συστήματα συλ¬ 
λογικής εναλλακτικής διαχείρισης οποιασδήποτε νομικής 
μορφής, όπως εταιρείες (Α.Ε. - Ε.Π.Ε. κ.λ.π.), συνεταιρι¬ 
σμούς, κοινοπραξίες κ.λπ. 

Γιατην οργάνωση κάθε συστήματος ατομικής ή συλλο¬ 
γικής εναλλακτικής διαχείρισης απαιτείται η χορήγηση 
έγκρισης από τον ΕΟΕΔΣΑΠ. 

Ειδικότερα: 

1. Συστήματα ατομικής εναλλακτικής διαχείρισης: 

α) Για την έγκριση κάθε συστήματος ατομικής εναλλα¬ 
κτικής διαχείρισης, απαιτείται: 

αΐ. Η κατάθεση στον ΕΟΕΔΣΑΠ φακέλου με μελέτη 
ή/και στοιχεία από τον οποίο : 

• να αποδεικνύεται ότι το σύστημα διαθέτει την απαι- 
τούμενη τεχνική και οικονομική υποδομή για την εφαρμο¬ 
γή του και ότι ανταποκρίνεται στους όρους της παραγ. Α. 

• να καθορίζονται: 

- οι στόχοι και οι μέθοδοι εναλλακτικής διαχείρισης. Ει¬ 
δική πρόβλεψη απαιτείται για τα νησιά και τις απομακρυ¬ 
σμένες περιοχές και 

- εφόσον προτείνεται, το ποσό του εγγυοδοτικού αντιτί¬ 
μου για τις Η.Σ και συσσωρευτές 

α2. Η καταβολή στον ΕΟΕΔΣΑΠ σχετικού ανταποδοτι¬ 
κού τέλους, το ύψος του οποίου προσδιορίζεται αρχικά 
με κοινή απόφαση των Υπουργών Οικονομικών και Περι¬ 
βάλλοντος, Χωροταξίας και Δημοσίων Έργων. 

Το ποσό του ανταποδοτικού τέλους αναπροσαρμόζεται 
με κοινή απόφαση των ως άνω Υπουργών μετά από εισή¬ 
γηση του ΕΟΕΔΣΑΠ με κριτήριο την έκταση του συστή¬ 
ματος εναλλακτικής διαχείρισης. 

β) Οι παραγωγοί ή εισαγωγείς των Η.Σ. και συσσωρευ¬ 
τών που οργανώνουν συστήματα ατομικής εναλλακτικής 
διαχείρισης, φέρουν ευθύνη για την εκπλήρωση των υπο¬ 
χρεώσεων τους, όπως περιγράφονται στο άρθρο 10. 

Οι γενικές προδιαγραφές για την χορήγηση εγκρίσεων 
συστημάτων ατομικής εναλλακτικής διαχείρισης παρου¬ 
σιάζονται στο παράρτημα Β. 

2. Συστήματα συλλογικής εναλλακτικής διαχείρισης 

α) Για την έγκριση κάθε συστήματος συλλογικής εναλ¬ 
λακτικής διαχείρισης, απαιτείται: 

αΐ. Η κατάθεση στον ΕΟΕΔΣΑΠ φακέλου με μελέτη 
ή/και στοιχεία από τον οποίο : 

• να αποδεικνύεται ότι το σύστημα διαθέτει την απαι- 
τούμενη τεχνική και οικονομική υποδομή για την εφαρμο¬ 
γή του και ότι ανταποκρίνεται στους όρους της παραγ. Α. 

• να προσδιορίζεται το ποσό της χρηματικής εισφοράς 
που καταβάλλουν στο σύστημα οι συμμετέχοντες διαχει¬ 
ριστές και ανακυκλωτές, με κριτήρια κυρίως το είδος της 
Η.Σ. - συσσωρευτή, το βάρος και το ρυπαντικό φορτίο. 

• Να καθορίζονται: 

- οι στόχοι και οι μέθοδοι εναλλακτικής διαχείρισης. Ει¬ 
δική πρόβλεψη απαιτείται για τα νησιά και τις απομακρυ¬ 
σμένες περιοχές και 

- εφόσον προτείνεται, το σύστημα εγγυοδοσίας για τις 
Η.Σ. και συσσωρευτές 

α2. Η διασφάλιση της δυνατότητας συμμετοχής στο σύ¬ 
στημα των ενδιαφερομένων διαχειριστών και ανακυκλω- 
τών οι οποίοι εκπληρώνουντους όρους καιτις προϋποθέ¬ 
σεις του συστήματος. 

α3. Ο προσδιορισμός του πλαισίου των συμβάσεων 
προσχώρησης στο σύστημα 
α4. Η διασφάλιση της δυνατότητας κατάρτισης συμβά¬ 
σεων συνεργασίας με τους υπόχρεους φορείς διαχείρι¬ 
σης δημοτικών αποβλήτων, σύμφωνα με το άρθρο 8. 

Οι γενικές προδιαγραφές για την χορήγηση εγκρίσεων 
συστημάτων συλλογικής εναλλακτικής διαχείρισης πα¬ 
ρουσιάζονται στο παράρτημα Γ. 

α5. Η καταβολή στον ΕΟΕΔΣΑΠ σχετικού ανταποδοτι¬ 
κού τέλους, το ύψος του οποίου προσδιορίζεται αρχικά 
με κοινή απόφαση των Υπουργών Οικονομικών και Περι¬ 
βάλλοντος, Χωροταξίας και Δημοσίων Έργων. 

Το ποσό του ανταποδοτικού τέλους αναπροσαρμόζεται 
με κοινή απόφαση των ως άνω Υπουργών μετά από εισή¬ 
γηση του ΕΟΕΔΣΑΠ με κριτήριο την έκταση του συστή¬ 
ματος εναλλακτικής διαχείρισης, 
β) Όροι συμμετοχής στο σύστημα : 

Οι παραγωγοί ή εισαγωγείς των Η.Σ. και συσσωρευτών, 
εφόσον δενπροβαίνουν στην οργάνωση συστήματος ατομι¬ 
κής εναλλακτικής διαχείρισης, καθώς και οι ανακυκλωτές, 
συμμετέχουν υποχρεωτικά σε συστήματα συλλογικής εναλ¬ 
λακτικής διαχείρισης, με τις ακόλουθες προϋποθέσεις: 

β.1) σε περίπτωση υφιστάμενων συστημάτων, τα συ¬ 
στήματα αυτά να έχουν λάβει την προβλεπόμενη στηνπα- 
ράγραφο αυτή σχετική έγκριση από τον ΕΟΕΔΣΑΠ και οι 
ήδη συμμετέχοντες διαχειριστές να είναι νόμιμοι κάτοχοι 
του Πιστοποιητικού Εναλλακτικής Διαχείρισης (ΠΕΔ) 
σύμφωνα με το άρθρο 9. 

β.2) σε περίπτωση νέων υπό έγκριση συστημάτων, να 
έχουν καταρτισθεί προσύμφωνα συνεργασίας μεταξύ 
των ενδιαφερομένων παραγωγών ή εισαγωγέων Η.Σ. και 
συσσωρευτών. Αντίγραφα των προσυμφώνων αυτών κα¬ 
τατίθενται στην αρμόδια αρχή για την έγκριση των ως άνω 
συστημάτων. 

Η συμμετοχή στα συστήματα συλλογικής εναλλακτικής 
διαχείρισης: 

ί) συνοδεύεται από την καταβολή στο σύστημα εκ μέ¬ 
ρους του ενδιαφερομένου παραγωγού, εισαγωγέα και 
ανακυκλωτή χρηματικής εισφοράς. Το ύψος της εισφο¬ 
ράς αυτής καθορίζεται στη σύμβαση προσχώρησής τους 
στο σύστημα, σύμφωνα με τους όρους που αναφέρονται 
στην περίπτωση α.2. 


ϋ) παρέχει το δικαίωμα στον συμμετέχοντα παραγωγό ή 
εισαγωγέα να επισημαίνει τις Η.Σ. και συσσωρευτές με ει¬ 
δικό σήμα, ως απόδειξη συμμετοχής του στο σύστημα 

ίϋ) απαλλάσσει τους ως άνω συμβαλλόμενους από την 
ευθύνη εκπλήρωσης των υποχρεώσεων που περιγράφο- 
νταιστο άρθρο 10. 

Γ. Η έγκριση ή ανανέωση κάθε συστήματος ατομικής ή 
συλλογικής εναλλακτικής διαχείρισης χορηγείται μόνον 
εφόσον: 

1. Οι επιχειρήσεις που αποτελούν συστήματα εναλλα¬ 
κτικής διαχείρισης δεν έχουν κηρυχθεί σε πτώχευση και 
δεν βρίσκονται σε κατάσταση εκκαθάρισης ή παύσης 
πληρωμών, καθώς και οι μετέχοντες σε αυτά παραγωγοί, 
εισαγωγείς και ανακυκλωτές δεν έχουν καταδικασθεί για 
φορολογικές ή οικονομικές παραβάσεις, καθώς και για 
παραβάσεις των διατάξεων του ανταγωνισμού ή αισχρο¬ 
κέρδειας που αποτελούν κώλυμα άσκησης επιχειρηματι¬ 
κής δραστηριότητας κατά το ισχύον δίκαιο. 

Στην περίπτωση που το σύστημα έχει τη νομική μορφή 
Α.Ε. θα πρέπει να μην έχουν καταδικασθεί για τα προανα- 
φερόμενα αδικήματα τα μέλη των διοικήσεων, οι διευθύ- 
νοντες σύμβουλοι και τα ανώτερα διευθυντικά στελέχη 
τους. 

2. Βεβαιώνεται από τον ΕΟΕΔΣΑΠ ότι το εν λόγω σύ¬ 
στημα ανταποκρίνεται στους όρους των προηγουμένων 
παραγράφων Α και Β του άρθρου αυτού και στα προ¬ 
γράμματα εναλλακτικής διαχείρισης (άρθρο 6). 

Στην έγκριση του συστήματος ατομικής ή συλλογικής 
εναλλακτικής διαχείρισης μπορεί να προβλέπονται ειδι¬ 
κότεροι όροι για την αποτελεσματική εφαρμογή του. 

Η έγκριση ισχύει για έξι (6) χρόνια και μπορεί να ανανε¬ 
ώνεται με τροποποίηση ή αναθεώρηση της προβλεπόμε- 
νης μελέτης σύμφωνα με τα τότε ισχύοντα νέα δεδομένα 
ή κατ' εφαρμογή του άρθρου 9 του παρόντος Π.Δ. Η δια¬ 
δικασία ανανέωσης, αναστολής ή ανάκλησης των εγκρί¬ 
σεων, καθώς και κάθε αναγκαία λεπτομέρεια για την 
εφαρμογή της παραγράφου αυτής, ρυθμίζονται από κα¬ 
νονισμούς που εκδίδονται με αποφάσεις του Υπουργού 
Περιβάλλοντος, Χωροταξίας και Δημοσίων Έργων μετά 
από εισήγηση του ΕΟΕΔΣΑΠ. 

Δ. Οι παραγωγοί, εισαγωγείς και ανακυκλωτές των Η.Σ. 
και συσσωρευτών υποχρεούνται να καταρτίζουν λεπτο¬ 
μερή έκθεση σχετικά με την εφαρμογή του συστήματος 
ατομικής ή συλλογικής εναλλακτικής διαχείρισης και τον 
τρόπο εκπλήρωσης των υποχρεώσεών τους κατ' εφαρ¬ 
μογή του άρθρου αυτού. Η έκθεση αυτή περιλαμβάνει και 
τον προγραμματισμό του συστήματος για τον επόμενο 
χρόνο. Η έκθεση υποβάλλεται στον ΕΟΕΔΣΑΠ την 1η Ια¬ 
νουάριου κάθε έτους. 

Άρθρο 8 

Όροι και προϋποθέσεις για την εναλλακτική διαχείριση 
των δημοτικών αποβλήτων Η.Σ. 

1. Η εναλλακτική διαχείριση των δημοτικών αποβλήτων 
Η.Σ. είναι υποχρεωτική από τους ΟΤΑ και οργανώνεται: 

α) από τους υπόχρεους φορείς διαχείρισης των απο¬ 
βλήτων (Δήμους ή Κοινότητες ή Σύνδεσμοι Δήμων ή Κοι¬ 
νοτήτων ή Λιμενικό Ταμείο) 

β) από τους διαχειριστές και ανακυκλωτές Η.Σ (συστή¬ 
ματα ατομικής ή συλλογικής εναλλακτικής διαχείρισης), 
σε συνεργασία με τους παραπάνω υπόχρεους φορείς. Σε 
κάθε περίπτωση η εναλλακτική διαχείριση των δημοτικών 
αποβλήτων Η.Σ. γίνεται σύμφωνα με τους όρους και τις 

προϋποθέσεις που προβλέπονται στο προηγούμενο άρ¬ 
θρο, σε συνδυασμό με τους ποσοτικούς στόχους που κα¬ 
θορίζονται στο άρθρο 11. 

2. Αν η εναλλακτική διαχείριση των δημοτικών αποβλή¬ 
των οργανώνεται από κοινού σύμφωνα με την παράγρα¬ 
φο 1 β, καταρτίζονται μεταξύ των ενδιαφερομένων μερών 
(υπόχρεων φορέων διαχείρισης αποβλήτων και υπόχρε¬ 
ων παραγωγών, εισαγωγέων και ανακυκλωτών Η.Σ.) εξα¬ 
ετείς συμβάσεις συνεργασίας. 

Στις συμβάσεις αυτές καθορίζονται ιδίως : 

α) τα επιχειρησιακά σχέδια της εναλλακτικής διαχείρι¬ 
σης που ενδεικτικά περιλαμβάνουν εργασίες διαχείρισης 
αποβλήτων που αναλαμβάνουν οι υπόχρεοι φορείς δια¬ 
χείρισης αποβλήτων, τους ποσοτικούς στόχους συλλο¬ 
γής και αξιοποίησης και το χρονοδιάγραμμα επίτευξής 
τους 

β) το πλαίσιο, οι όροι και τα κριτήρια αξιολόγησης του 
ποσού χρηματοδότησης των υπόχρεων φορέων διαχείρι¬ 
σης αποβλήτων. 

γ) μέτρα και όροι σε περίπτωση αθέτησης των συμβατι¬ 
κών υποχρεώσεων των μερών. 

Αντίγραφο των εξαετών αυτών συμβάσεων συνεργα¬ 
σίας υποβάλλεται στον ΕΟΕΔΣΑΠ μέσα σε ένα μήνα από 
την υπογραφή τους. 

3. Σε περίπτωση που διαπιστώνεται αδυναμία συμφω¬ 
νίας μεταξύ των υπόχρεων φορέων διαχείρισης των δη¬ 
μοτικών αποβλήτων και των υπόχρεων εισαγωγέων, πα¬ 
ραγωγών και ανακυκλωτών Η.Σ. αναφορικά με τους 
όρους σύναψης της σύμβασης συνεργασίας, το θέμα πα- 
ραπέμπεται με μέριμνα ενός των ενδιαφερομένων μερών 
στο Διοικητικό Συμβούλιο του ΕΟΕΔΣΑΠ ή στην Επιτροπή 
που προβλέπεται στο άρθρο 24 (παρ. 11) του Ν. 2939/2001 
προκειμένου να προτείνει την προσφορότερη και για τα 
δύο μέρη δυνατή λύση. 

4. Οι υπόχρεοι φορείς διαχείρισης των δημοτικών απο¬ 
βλήτων των Η.Σ. λαμβάνουν τα αναγκαία μέτρα για την 
ομαλή και αποδοτική λειτουργία της εναλλακτικής διαχεί¬ 
ρισης. Τα μέτρα αυτά αναφέρονται κατά κύριο λόγο στην 
εφαρμογή συστημάτων επιστροφής και συλλογής των 
αποβλήτων με υποχρεωτική συμμετοχή του καταναλωτή 
ή τελικού χρήστη κατά το στάδιο διαλογής των αποβλή¬ 
των στην πηγή. Σε περίπτωση μη συμμόρφωσης του κα¬ 
ταναλωτή ή τελικού χρήστη με τα ως άνω μέτρα, ο υπό¬ 
χρεος φορέας διαχείρισης έχει τη δυνατότητα να επιβάλ¬ 
λει πρόστιμο με βάση την εκάστοτε ισχύουσα κανονιστική 
πράξη που εκδίδει ο κάθε ΟΤΑ, σύμφωνα με το άρθρο 15 
(παρ. 5) του Ν. 2539/1997. 

Άρθρο 9 

Πιστοποιητικό Εναλλακτικής Διαχείρισης 

1. Κάθε τρία (3) χρόνια από τη χορήγηση της έγκρισης 
του συστήματος εναλλακτικής διαχείρισης (άρθρο 7) διε- 
νεργείται έλεγχος από τον ΕΟΕΔΣΑΠ μετά από αίτηση 
του παραγωγού, εισαγωγέα ή ανακυκλωτή ή του συστή¬ 
ματος εναλλακτικής διαχείρισης ή αυτεπαγγέλτως, προ¬ 
κειμένου να διαπιστωθεί ότι κατά το χρονικό αυτό διάστη¬ 
μα εφαρμόζονται οι μέθοδοι εναλλακτικής διαχείρισης 
και επιτυγχάνονται οι στόχοι της σύμφωνα με τις απαιτή¬ 
σεις του παρόντος διατάγματος. 

Αν από τον έλεγχο διαπιστώνεται ότι εφαρμόζονται οι 
μέθοδοι εναλλακτικής διαχείρισης και επιτυγχάνονται οι 
στόχοι σύμφωνα μετά παραπάνω, ο ΕΟΕΔΣΑΠ εκδίδει το 
Πιστοποιητικό Εναλλακτικής Διαχείρισης (Π.Ε.Δ.), με το 


οποίο βεβαιώνεται η υπαγωγή των Η .Σ. και συσσωρευτών 
σε εναλλακτική διαχείριση. 

2. Το Π.Ε.Δ. εκδίδεται στο όνομα του παραγωγού, εισα¬ 
γωγέα ή του συλλογικού συστήματος,για όλες τις Η.Σ. και 
συσσωρευτές που διαχειρίζεται. Μετο Π.Ε.Δ. απαλλάσο- 
νται οι λοιποί συνυπεύθυνοι από την υποχρέωση έκδοσής 
του 

3. Το Π.Ε.Δ. χορηγείται εφόσον ο αϊτών: 

α) αποδεικνύει με βάση τα στοιχεία που του ζητά ο ΕΟ¬ 
ΕΔΣΑΠ, ότι εκπλήρωσε τις υποχρεώσεις εναλλακτικής 
διαχείρισης για την προηγούμενη τριετία σύμφωνα με 
τους όρους που προσδιορίζονται στη χορηγηθείσα έγκρι¬ 
ση του συστήματος εναλλακτικής διαχείρισης (άρθρο 7). 
Σε περίπτωση που ο αϊτών παραγωγός, εισαγωγέας ή 
ανακυκλωτής συμμετέχει σε συστήματα συλλογικής 
εναλλακτικής διαχείρισης αρκεί η κατάθεση στον ΕΟ¬ 
ΕΔΣΑΠ των αποδεικτικών συμμετοχής στα συστήματα 
αυτά και εκπλήρωσης των υποχρεώσεών του. 

β) καταβάλλει ανταποδοτικό τέλος το ύψος του οποίου 
προσδιορίζεται με κοινή απόφαση των Υπουργών Οικο¬ 
νομικών, Ανάπτυξης και Περιβάλλοντος Χωροταξίας και 
Δημοσίων Έργων. Το ποσό αυτό αναπροσαρμόζεται με 
κοινή απόφαση των ως άνω Υπουργών μετά από εισήγη¬ 
ση του ΕΟΕΔΣΑΠ. 

4. Αν ο ΕΟΕΔΣΑΠ διαπιστώσει ότι δεν πληρούνται οι 
υποχρεώσεις εναλλακτικής διαχείρισης ή ότι δεν τηρού¬ 
νται οι όροι της έγκρισης που χορηγήθηκε, μπορεί να θέ¬ 
σει ειδικούς όρους για την έκδοση του ΠΕΔ με προσθε- 
σμία συμμόρφωσης με αυτούς ή να επιβάλλει χρηματικό 
πρόστιμο σύμφωνα με το άρθρο 20 του Ν. 2939/2001. 

Εάν ο αϊτών επί δύο φορές δεν επιδεικνύει επάρκεια ή 
δεν συμμορφώνεται με τους τιθέμενους ειδικούς όρους, 
ο ΕΟΕΔΣΑΠ έχει τη δυνατότητα : 

α) στην περίπτωση συστήματος ατομικής εναλλακτικής 
διαχείρισης να υποχρεώνει τον αιτούντα να συμμετάσχει 
σε υπάρχον σύστημα συλλογικής εναλλακτικής διαχείρι¬ 
σης που αφορά τον κλάδο του ή να συμπράξει στη δημι¬ 
ουργία νέου, άλλως προβαίνει σε αναθεώρηση των όρων 
ή σε ανάκληση της έγκρισης του συστήματος αυτού. 

β) στην περίπτωση συστήματος συλλογικής εναλλακτι¬ 
κής διαχείρισης να προβεί σε αναθεώρηση των όρων ή σε 
ανάκληση της έγκρισης του συστήματος αυτού. 

5. Οι αιτήσεις και τα σχετικά αποδεικτικά στοιχεία για 
την έκδοση του Π.Ε.Δ. κατατίθενται στον ΕΟΕΔΣΑΠ κάθε 
τρία (3) χρόνια, από τη χορήγηση της έγκρισης του συ¬ 
στήματος εναλλακτικής διαχείρισης, από 1 Ιανουάριου - 
31 Ιανουάριου. Μέσα σε έξι (6) μήνες από την υποβολή 
όλων των αιτούμενων στοιχείων χορηγείται το Π.Ε.Δ., το 
οποίο εν συνεχεία περιλαμβάνεται σε κατάλογο τον οποίο 
δημοσιεύει ο ΕΟΕΔΣΑΠ, σύμφωνα μετά άρθρα 13 και 18 
του Ν. 2939/2001. 

Άρθρο 10 

Υποχρεώσεις διαχειριστών Η.Σ. και Συσσωρευτών 
καιανακυκλωτών 

1. Οι διαχειριστές των Η.Σ. και συσσωρευτών έχουν ευ¬ 
θύνη για την εκπλήρωση των υποχρεώσεων που απορρέ¬ 
ουν από τις διατάξεις του Ν.2939/2001 και του παρόντος 
Π.Δ., στο πλαίσιο των δραστηριοτήτων τους. Ειδικότερα 
από τους διαχειριστές Η.Σ. και συσσωρευτών έχουν ευ¬ 
θύνη : 

α) παραγωγοί και εισαγωγείς: να παραλαμβάνουν τις 
χρησιμοποιημένες Η.Σ. και συσσωρευτές από σημεία 

συλλογής (προσωρινούς ή δευτερογενούς αποθήκευσης 
ή κεντρικής αποθήκευσης) και να μεριμνούν ώστε τα από¬ 
βλητα αυτά να οδηγούνται προς αξιοποίηση σε εγκεκρι¬ 
μένες εγκαταστάσεις. 

β) οι διακινητές: 

ί) να μη διακινούν στην αγορά Η.Σ. και Συσσωρευτές 
που δεν είναι ενταγμένοι σε σύστημα εναλλακτικής δια¬ 
χείρισης, 

ϋ) οι διακινητές συσσωρευτών να παραλαμβάνουν τους 
χρησιμοποιημένους συσσωρευτές που τους παραδίδο- 
νται από τους κατόχους τους στα σημεία συλλογής (πρω¬ 
τογενής προσωρινή αποθήκευση) και να τα παραδίδουν 
στα συστήματα εναλλακτικής διαχείρισης. 

γ) ανακυκλωτές : να παραλαμβάνουν τις χρησιμοποιη¬ 
μένες ΗΣ και συσσωρευτές και να τις επανεπεξεργάζο- 
νται σε διαδικασία παραγωγής (ανακύκλωσης). 

2. Οι παραγωγοί ή εισαγωγείς Η.Σ. και συσσωρευτών ή 
οι ανακυκλωτές , εφόσον συμμετέχουν σε συλλογικό σύ¬ 
στημα εναλλακτικής διαχείρισης απαλλάσσονται των 
υποχρεώσεων που απορρέουν από το Ν.2939/2001 και 
από το παρόν Π.Δ. με τον όρο ότι τηρούνται αμοιβαία οι 
συμβατικές τους υποχρεώσεις με το σύστημα αυτό. 

Άρθρο 11 

Ποσοτικοί στόχοι για την συλλογή - αξιοποίηση 
των χρησιμοποιημένων Η.Σ. και των συσσωρευτών 

1. Οι ποσοτικοί στόχοι οι οποίοι τίθενται είναι οι ακό¬ 
λουθοι : 

α) Ως προς την συλλογή τωνχρησιμοποιημένωνΗ.Σ. και 
συσσωρευτών: 

• Μέχρι την31 Δεκεμβρίου 2006 πρέπει να συλλέγεται 
τουλάχιστον το 30% κατά βάρος όλων των χρησιμοποιη¬ 
μένων Η.Σ. Αυτός ο στόχος επίσης πρέπει να επιτευχθεί 
ξεχωριστά και για τις Η.Σ. που εμπεριέχουν περισσότερο 
από δρρπι υδράργυρο 

• Μέχρι την31 Δεκεμβρίου 2006 πρέπει να συλλέγεται 
τουλάχιστον το 70% κατά βάρος όλων των χρησιμοποιη¬ 
μένων συσσωρευτών της βιομηχανίας και των οχημάτων. 
Αυτός ο στόχος επίσης πρέπει να επιτευχθεί ξεχωριστά 
και για τους συσσωρευτές που εμπεριέχουν κάδμιο. 

β) Ως προς την αξιοποίηση των χρησιμοποιημένων Η.Σ. 
και συσσωρευτών: 

• Μέχρι την 31 Δεκεμβρίου 2006 πρέπει να ανακυκλώ¬ 
νεται τουλάχιστον το 80% κατά βάρος των συλλεγομένων 
χρησιμοποιημένων Η.Σ.. 

• Μέχρι την 31 Δεκεμβρίου 2006 πρέπει να ανακυκλώ¬ 
νεται τουλάχιστον το 80% κατά βάρος των συλλεγομένων 
χρησιμοποιημένων συσσωρευτών. 

Οι Η.Σ. και συσσωρευτές που δεν αξιοποιούνται, οδη¬ 
γούνται προς διάθεση όπως ορίζεται στο άρθρο 2 (πα- 
ραγ. 7) του παρόντος Π.Δ/τος. 

2. Οι αναφερόμενοι στην προηγούμενη παράγραφο πο¬ 
σοτικοί στόχοι είναι δυνατό να τροποποιούνται με κοινή 
απόφαση των Υπουργών Ανάπτυξης και Περιβάλλοντος, 
Χωροταξίας και Δημ. Έργων μετά από εισήγηση του ΕΟ- 
ΕΔΣΑΠ, σύμφωνα μετά οριζόμενα στο άρθρο 17 (παραγ. 
5) του Ν. 2939/2001. 


Άρθρο 12 

Υποβολή εκθέσεων 

1. Οι διαχειριστές και ανακυκλωτές των Η.Σ. και συσ¬ 
σωρευτών υποχρεούνται να καταρτίζουν λεπτομερή έκ¬ 
θεση σχετικά με την εφαρμογή του συστήματος ατομικής 
ή συλλογικής εναλλακτικής διαχείρισης και τον τρόπο εκ¬ 
πλήρωσης των υποχρεώσεών τους κατ' εφαρμογή του 
άρθρου αυτού. Η έκθεση αυτή περιλαμβάνει και τον προ¬ 
γραμματισμό του συστήματος για τον επόμενο χρόνο. Η 
έκθεση υποβάλλεται στον ΕΟΕΔΣΑΠ την 1η Ιανουάριου 
κάθε έτους. 

2. Η αρμόδια αρχή έχει δικαίωμα: α) ελέγχου της αξιο¬ 
πιστίας των παρεχομένων στοιχείων και β) συλλογής και 
επεξεργασίας περαιτέρω πληροφοριών, με την επιφύλα¬ 
ξη του βιομηχανικού και εμπορικού απορρήτου. 

3. Η αρμόδια αρχή μεριμνά για τη δημιουργία βάσης δε¬ 
δομένων για τις Η.Σ. και συσσωρευτές. 

4. Η αρμόδια αρχή καταρτίζει ετήσιες εκθέσεις σχετικά 
με την εφαρμογή του παρόντος Διατάγματος. 

Άρθρο 13 

Έλεγχοι 

Τακτικοί και έκτακτοι έλεγχοι για την τήρηση των διατά¬ 
ξεων του παρόντος διατάγματος διενεργούνται: 

α) Για την τήρηση των όρων χορήγησης της έγκρισης 
συστημάτων εναλλακτικής διαχείρισης και εν γένει τήρη¬ 
σης των σχετικών διατάξεων του Ν. 2939/2001 σύμφωνα 
με το άρθρο 24 (παρ. 3 εδ. Θ') σε συνδυασμό μετηνπαρ. 
11 του ίδιου άρθρου του νόμου αυτού. 

β) Για την τήρηση των όρων διαχείρισης των Η.Σ. και 
συσσωρευτώνπουπροβλέπονταιστοάρθροδ (κεφ. ΙΙπα- 
ραγ. Α) του παρόντος Π.Δ. 

Άρθρο 14 

Κυρώσεις 

1. Σε κάθε παραγωγό ή εισαγωγέα ηλεκτρικών στηλών 
και συσσωρευτών ο οποίος ασκεί δραστηριότητα ή επι¬ 
χείρηση κατά παράβαση των διατάξεων του παρόντος 
διατάγματος και ειδικότερα των άρθρων 4, 5, 6 (κεφ. II, 
παραγ. Β), 7, 8, 9, 10 και 11 αυτού επιβάλλονται οι κυρώ¬ 
σεις που προβλέπονται στο άρθρο 20 του Ν. 2939/2001. 
Σε κάθε φυσικό ή νομικό πρόσωπο που πραγματοποιεί ερ¬ 
γασίες διαχείρισης χρησιμοποιημένων ηλεκτρικών στη¬ 
λών και συσσωρευτών κατά παράβαση των διατάξεων 
των άρθρων 6 (κεφ. II παραγ. Α), 7 (παραγ. Α και Β) και 10 
του παρόντος διατάγματος, επιβάλλονται οι κυρώσεις 
που προβλέπονται στα άρθρα 28, 29 και 30 του Ν. 
1650/1986, όπως το άρθρο 30 τροποποιημένο ισχύει. 

2. Οι ως άνω κυρώσεις επιβάλλονται ανεξάρτητα από 
την επιβολή άλλων κυρώσεων που προβλέπονται σε άλ¬ 
λες ειδικότερες διατάξεις της κείμενης νομοθεσίας. 

Άρθρο 15 
Παραρτήματα 

Προσαρτώνται και αποτελούν αναπόσπαστο μέρος του 
παρόντος Δ/τος τα Παραρτήματα που ακολουθούν. 

Τα Παραρτήματα αυτά είναι δυνατόν να τροποποιού¬ 
νται με απόφαση του Υπουργού ΠΕΧΩΔΕ 

ΠΑΡΑΡΤΗΜΑ Α' 

ΠΕΡΙΕΧΟΜΕΝΟ ΕΠΙΣΗΜΑΝΣΗΣ 
Η επισήμανση αναφέρεται στα ακόλουθα : 

1) Την χωριστή συλλογή και συνίσταται σε κυλιόμενο κάδο διαγραμμένο με σταυρό, σύμφωνα με ένα από τα ακό¬ 
λουθα σύμβολα: 




Η χρησιμοποίηση από τον υπεύθυνο της επισήμανσης του ενός ή του άλλου συμβόλου, θεωρείται ισότιμη στο εσω¬ 
τερικό της Ευρωπαϊκής Κοινότητας και δεν θα πρέπει να συνιστά μέσο αυθαίρετης διάκρισης ή συγκαλυμμένο εμπό¬ 
διο στις συναλλαγές. 

Τα παραπάνω σύμβολα καλύπτουν το 3% της επιφάνειας της μεγαλύτερης πλευράς της Η.Σ. ή του συσσωρευτή, με 
μέγιστες διαστάσεις 5σπι X 5οπι. 

Γ ιατις κυλινδρικές στήλες τα σύμβολα καλύπτουντο 3% της μισής επιφάνειας του κυλίνδρου και έχουν μέγιστες δια¬ 
στάσεις 5οπι X 5οπι. 

Εάν το μέγεθος της Η.Σ. ή του συσσωρευτή είναι τέτοιο ώστε η επιφάνεια του συμβόλου να είναι μικρότερη από 
Ο.δοπι X Ο.δσιτι, δεν απαιτείται επισήμανση της Η.Σ. ή του συσσωρευτή αλλά στη συσκευασία τυπώνεται σύμβολο δια¬ 
στάσεων 1 επί X 1 σπι. 

2) Την περιεκτικότητα σε βαρέα μέταλλα που συνίσταται στο χημικό σύμβολο του μετάλλου, δηλαδή Ηρ (υδράργυ¬ 
ρος), σά (κάδμιο), ρό (μόλυβδος), ανάλογα με την κατηγορία των Η.Σ. και συσσωρευτών. Το σύμβολο αυτό τυπώνεται 
κάτω από το σύμβολο που αναφέρεται στην παράγραφο 1 και το μέγεθος του είναι τουλάχιστον ίσο με το ένα τέταρτο 
(1/4) της επιφάνειας του συμβόλου αυτού (παραγ. 1). 

Το σύστημα επισήμανσης που προβλέπεται στην παράγραφο αυτή, αναφέρεται στις Η.Σ. και συσσωρευτές που 
έχουν εισαχθεί ή έχουν κατασκευασθεί για να πωληθούν στη χώρα και στο εσωτερικό της Ευρωπαϊκής Ένωσης από 
την 1η Ιανουάριου 1994. Σε περίπτωση που έχουν εισαχθεί ή έχουν κατασκευασθεί στη χώρα και στο εσωτερικό της 
Ευρωπαϊκής Ένωσης πριν από την 1η Ιανουάριου 1994, είναι δυνατόν οι Η.Σ. και συσσωρευτές να διατίθενται στο εμπό¬ 
ριο χωρίς τα σύμβολα που προβλέπονται στις παραγράφους 1 και 2. 

3) Ενδεχομένως ειδική σήμανση συστήματος 

ΠΑΡΑΡΤΗΜΑ Β' 

Γ ενικές προδιαγραφές για τη χορήγηση εγκρίσεων συστημάτων ατομικής εναλλακτικής διαχείρισης 

Ο φάκελος ο οποίος κατατίθεται, σύμφωνα με το άρθρο 6 εδάφιο Β παραγ. 1 του παρόντος Π.Δ. από πλευράς εν¬ 
διαφερομένων, προκειμένου να αξιολογηθείτε υποψήφιο προς έγκριση ατομικό σύστημα, πρέπει να περιλαμβάνει κατ' 
ελάχιστοντα ακόλουθα στοιχεία: 

1. Αίτηση του συστήματος με τα πλήρη στοιχεία αυτού, συμπεριλαμβανομένου του καταστατικού του νομικού προ¬ 
σώπου που οργανώνει το σύστημα και την μετοχική σύνθεση. 

2. Στοιχεία που αφορούν τον παραγωγό, εισαγωγέα και συγκεκριμένα : 

• Είδος Η.Σ. και συσσωρευτών και ετήσιες ποσότητες αυτών (τεμάχια / βάρος) που τίθενται στην αγορά για την τε¬ 
λευταία τριετία (ανά έτος). 

• Ποσότητες και είδος Η.Σ. και συσσωρευτών που διατίθενται στην αγορά ανά κατηγορία δραστηριοτήτων, π.χ. βιο¬ 
μηχανική χρήση, οχήματα, γεωργικά μηχανήματα, σκάφη, φορητές Η.Σ. και συσσωρευτές, ιατρικές συσκευές. 

• Να αναφερθεί, σε περίπτωση που υπάρχει, προϋπάρχουσα εμπειρία σε θέματα εναλλακτικής διαχείρισης. 

• Ποσότητες Η.Σ. και συσσωρευτών που συλλέχθηκαν και οδηγήθηκαν προς ανακύκλωση, ανά κατηγορία, την τε¬ 
λευταία τριετία (ανά έτος). 

3. Σκοπός - στόχοι του ατομικού συστήματος 

Θα αναλυθεί ο σκοπός και θα αναφερθούν ποσοτικοποιημένοι οι στόχοι του συστήματος, επιπλέον θα γίνει συνο¬ 
πτική αναφορά στις μεθόδους οι οποίες θα χρησιμοποιηθούν για την επίτευξη των στόχων αυτών. Η επίτευξη των στό¬ 
χων του προτεινόμενου συστήματος να εκτιμηθεί κατά πόσο συνεισφέρει στην επίτευξη των Εθνικών στόχων. 

4. Εμβέλεια του συστήματος 

Θα δοθούν στοιχεία για το πεδίο εφαρμογής του συστήματος. Ενδεικτικά αναφέρεται ότι τουλάχιστον θα γίνει ανα¬ 
φορά στο γεωγραφικό εύρος του, τον πληθυσμό στον οποίο απευθύνεται, την πυκνότητα πληθυσμού κ.ά. καθώς και 

το χρονοδιάγραμμα επέκτασής του. Ιδιαίτερη αναφορά θα γίνει για περιοχές με ιδιάζουσα γεωμορφολογία στις οποί¬ 
ες εφαρμόζεται το σύστημα και κυρίως νησιωτικά συγκροτήματα, περιοχές με χαμηλή πυκνότητα πληθυσμού, ορεινές 
περιοχές. 

5. Επιλογή / περιγραφή των μεθόδων εναλλακτικής διαχείρισης 

Η επιλογή συγκεκριμένων μεθόδων διαχείρισης ή των συγκεκριμένων μεθόδων διαχείρισης (εργασίες συλλογής, με¬ 
ταφοράς, προσωρινής αποθήκευσης, επεξεργασίας και αξιοποίησης) πρέπει να τεκμηριώνεται με αξιόπιστα οικονο¬ 
μικά, περιβαλλοντικά, τεχνολογικά και κοινωνικά κριτήρια και να περιγράφονται συνοπτικά τα τεχνικά χαρακτηριστικά 
και ο τρόπος λειτουργίας. 

6. Τεχνικοοικονομική μελέτη του συστήματος, η οποία θα περιλαμβάνει τουλάχιστον 

• Σκοπιμότητα των εργασιών εναλλακτικής διαχείρισης 

• Αναμενόμενα αποτελέσματα 

• Μεθοδολογία υλοποίησης 

• Υπάρχουσα τεχνική υποδομή για τις ανάγκες της εναλλακτικής διαχείρισης / μηχανολογικός εξοπλισμός 

• Απαιτούμενη υποδομή για τις ανάγκες του συστήματος / επέκταση υπάρχουσας υποδομής - εξοπλισμού. Ενδει¬ 
κτικά αναφέρεται: Προσδιορισμός του είδους του μεγέθους και του αριθμού των απαιτούμενων κάδων για τη συλλο¬ 
γή των Η.Σ. και συσσωρευτών, του είδους του μεγέθους και του αριθμού των οχημάτων που θα χρησιμοποιηθούν για 
τη μεταφορά τους, των εγκαταστάσεων αποθήκευσης, των εγκαταστάσεων αξιοποίησης 

• Υπάρχον / απαιτούμενο προσωπικό για την κάλυψη των αναγκών του συστήματος - νέες θέσεις εργασίας 

• Εκτίμηση περιβαλλοντικού οφέλους από την εναλλακτική διαχείριση - αντιμετώπιση προβλημάτων όπως η ασφα¬ 
λής διάθεση καταλοίπων επεξεργασίας, εκτίμηση των επιπτώσεων στη δημόσια υγιεινή κ.ά. 

• Περιγραφή των μέτρων, έργων και εγκαταστάσεων για την προστασία του περιβάλλοντος 

• Οικονομικά στοιχεία του συστήματος - κριτήρια βιωσιμότητας 

Ενδεικτικά αναφέρονται: Προϋπολογισμός έργων πολιτικού μηχανικού, ηλεκτρομηχανολογικού εξοπλισμού, οχη¬ 
μάτων κλπ, προϋπολογισμός δαπανών λειτουργίας, περιγραφή του συστήματος εγγυοδοσίας εφόσον αυτό προτείνε- 
ται 

7. Αντίγραφα προσυμφώνων του συστήματος με τρίτα μέρη (εκτός συστήματος) που συμμετέχουν στον κύκλο ερ¬ 
γασιών διαχείρισης (αδειοδοτημένες εγκαταστάσεις επεξεργασίας, Ο.Τ.Α. κ.λπ.) 

8. Αντίγραφα των προσυμφώνων των συμμετεχόντων παραγωγών και εισαγωγέων Η.Σ. και συσσωρευτών στο υπό 
έγκριση σύστημα. 

9. Προγράμματα ενημέρωσης - ευαισθητοποίησης χρηστών - κοινού, τα οποία προτίθεται να οργανώσει το σύστη¬ 
μα. 

ΠΑΡΑΡΤΗΜΑ Γ 

Γενικές προδιαγραφές για τη χορήγηση εγκρίσεων συστημάτων συλλογικής εναλλακτικής διαχείρισης 

Ο φάκελος ο οποίος κατατίθεται, σύμφωνα με το άρθρο 6 εδάφιο Β παραγ. 2 του παρόντος Π.Δ. από πλευράς εν¬ 
διαφερομένων, προκειμένου να αξιολογηθεί το υποψήφιο προς έγκριση συλλογικό σύστημα, πρέπει να περιλαμβάνει 
κατ’ ελάχιστοντα ακόλουθα στοιχεία: 

1. Αίτηση του συστήματος με τα πλήρη στοιχεία αυτού, συμπεριλαμβανομένου του καταστατικού του νομικού προ¬ 
σώπου που οργανώνει το σύστημα και την μετοχική σύνθεση. 

2. Στοιχεία που αφορούντους συμμετέχοντες εισαγωγείς - παραγωγούς και ανακυκλωτές Η.Σ. και συσσωρευτών. 

Συγκεκριμένα: 

• Πλήρη στοιχεία των συμμετεχόντων διαχειριστών Η.Σ. και συσσωρευτών. 

• Είδος Η.Σ. και συσσωρευτών και ετήσιες ποσότητες αυτών (τεμάχια / βάρος) που τίθενται στην αγορά, εισαγόμε- 
νες και εγχώριας παραγωγής για την τελευταία τριετία (ανά έτος) και ανά συμμετέχοντα διαχειριστή. 

• Ποσότητες και είδος Η.Σ. και συσσωρευτών που διατίθενται στην αγορά ανά κατηγορία δραστηριοτήτων, π.χ. βιο¬ 
μηχανική χρήση, οχήματα, γεωργικά μηχανήματα, σκάφη, φορητές Η.Σ. και συσσωρευτές, ιατρικές συσκευές. 

• Να αναφερθεί, σε περίπτωση που υπάρχει, προϋπάρχουσα εμπειρία σε θέματα εναλλακτικής διαχείρισης. 

• Ποσότητες Η.Σ. και συσσωρευτών που συλλέχθηκαν και οδηγήθηκαν προς ανακύκλωση, ανά κατηγορία, την τε¬ 
λευταία τριετία (ανά έτος). 

3. Σκοπός - στόχοι του συλλογικού συστήματος 

θα αναλυθεί ο σκοπός και θα αναφερθούν ποσοτικοποιημένοι οι στόχοι του συστήματος, επιπλέον θα γίνει συνο¬ 
πτική αναφορά στις μεθόδους οι οποίες θα χρησιμοποιηθούν για την επίτευξη των στόχων αυτών. Η επίτευξη των στό¬ 
χων του προτεινόμενου συστήματος να εκτιμηθεί κατά πόσο συνεισφέρει στην επίτευξη των Εθνικών στόχων. 

4. Εμβέλεια του συστήματος 

Θα δοθούν στοιχεία για το πεδίο εφαρμογής του συστήματος. Ενδεικτικά αναφέρεται ότι τουλάχιστον θα γίνει ανα¬ 
φορά στο γεωγραφικό εύρος του, τον πληθυσμό στον οποίο απευθύνεται, την πυκνότητα πληθυσμού κ.ά. καθώς και 
το χρονοδιάγραμμα επέκτασής του. Ιδιαίτερη αναφορά θα γίνει για περιοχές με ιδιάζουσα γεωμορφολογία στις οποί¬ 
ες εφαρμόζεται το σύστημα και κυρίως νησιωτικά συγκροτήματα, περιοχές με χαμηλή πυκνότητα πληθυσμού, ορεινές 
περιοχές. 

5. Επιλογή / περιγραφή των μεθόδων εναλλακτικής διαχείρισης 

Η επιλογή συγκεκριμένων μεθόδων διαχείρισης ή των συγκεκριμένων μεθόδων διαχείρισης (εργασίες συλλογής, με¬ 
ταφοράς, προσωρινής αποθήκευσης, επεξεργασίας και αξιοποίησης) πρέπει να τεκμηριώνεται με αξιόπιστα οικονο¬ 
μικά, περιβαλλοντικά, τεχνολογικά και κοινωνικά κριτήρια και να περιγράφονται συνοπτικά τα τεχνικά χαρακτηριστικά 
και ο τρόπος λειτουργίας. 

6. Τεχνικοοικονομική μελέτη του συστήματος, η οποία θα περιλαμβάνει τουλάχιστον 

• Σκοπιμότητα των εργασιών εναλλακτικής διαχείρισης 

• Αναμενόμενα αποτελέσματα 

• Μεθοδολογία υλοποίησης 

• Υπάρχουσα τεχνική υποδομή για τις ανάγκες της εναλλακτικής διαχείρισης / μηχανολογικός εξοπλισμός 

• Απαιτούμενη υποδομή για τις ανάγκες του συστήματος / επέκταση υπάρχουσας υποδομής - εξοπλισμού. Ενδει¬ 
κτικά αναφέρεται: Προσδιορισμός του είδους του μεγέθους και του αριθμού των απαιτούμενων κάδων για τη συλλο¬ 
γή των Η.Σ. και συσσωρευτών, του είδους του μεγέθους και του αριθμού των οχημάτων που θα χρησιμοποιηθούν για 
τη μεταφορά τους, των εγκαταστάσεων αποθήκευσης, των εγκαταστάσεων αξιοποίησης 

■ · Υπάρχον / απαιτούμενο προσωπικό για την κάλυψη των αναγκών του συστήματος - νέες θέσεις εργασίας 

• Εκτίμηση του περιβαλλοντικού οφέλους από την εναλλακτική διαχείριση - αντιμετώπιση προβλημάτων όπως η 
ασφαλής διάθεση καταλοίπων επεξεργασίας, εκτίμηση των επιπτώσεων στη δημόσια υγιεινή κ.ά. 

• Περιγραφή των μέτρων, έργων και εγκαταστάσεων για την προστασία του περιβάλλοντος 

• Οικονομικά στοιχεία του συστήματος - κριτήρια βιωσιμότητας 

Ενδεικτικά αναφέρονται: Προϋπολογισμός έργων πολιτικού μηχανικού, ηλεκτρομηχανολογικού εξοπλισμού, οχη¬ 
μάτων κ.λπ., προϋπολογισμός δαπανών λειτουργίας, περιγραφή του συστήματος εγγυοδοσίας εφόσον αυτό προτεί- 
νεται 

7. Αντίγραφα συμβάσεων των συμμετεχόντων στο σύστημα. 

8. Αντίγραφα προσυμφώνων του συστήματος με τρίτα μέρη (εκτός συστήματος) που συμμετέχουν στον κύκλο ερ¬ 
γασιών διαχείρισης (αδειοδοτημένες εγκαταστάσεις επεξεργασίας, Ο.Τ.Α. κ.λπ.) 

9. Αντίγραφα των προσυμφώνων των συμμετεχόντων παραγωγών και εισαγωγέων Η.Σ. και συσσωρευτών, στο υπό 
έγκριση σύστημα 

10. Προγράμματα ενημέρωσης - ευαισθητοποίησης χρηστών - κοινού, τα οποία προτίθεται να οργανώσει το σύστη¬ 
μα. 

ΠΑΡΑΡΤΗΜΑ Δ' 

Το περιεχόμενο της ενημέρωσης και πληροφόρησης κινείται στην εξής θεματολογία : 

• στα προγράμματα εναλλακτικής διαχείρισης 

• στα συστήματα συλλογής - μεταφοράς - αποθήκευσης 

• στα συστήματα αξιοποίησης 

• στο περιβαλλοντικό όφελος από την εναλλακτική διαχείριση των Η.Σ. και των συσσωρευτών 

• στο ρόλο των χρηστών-καταναλωτών για την επίτευξη των στόχων που έχουν τεθεί στον τομέα της εναλλακτικής 
διαχείρισης, με την ουσιαστική συμμετοχή τους στα συστήματα επιστροφής / συλλογής / διαλογής στην πηγή 

• στη σημασία των συμβόλων και των χημικών στοιχείων που εμφανίζονται στις Η.Σ. και συσσωρευτές που διακι- 
νούνται στην αγορά καθώς και την αναγκαιότητα αναγνώρισής τους από τους καταναλωτές (άρθρο 5, παραγ. 5.4.) 

• στη δυνατότητα ελαχιστοποίησης της χρήσης Η.Σ. και συσσωρευτών 

• στη δυνατότητα επιλογής περιβαλλοντικά φιλικών Η.Σ. και συσσωρευτών 

• στη δυνατότητα επιλογής εφαρμογών με περιβαλλοντικά φιλικές Η.Σ. και συσσωρευτές 

• στη διάθεση των αναγκαίων στοιχείων και δεδομένων σχετικά με την εναλλακτική διαχείριση προς τους ενδιαφε¬ 
ρομένους. 

Προτεινόμενες δράσεις: 

• Ανάπτυξη Τράπεζας Πληροφοριών πάνω σε Βάση Δεδομένων, η οποία θα είναι προσπελάσιμη διαμέσου ιστοσε¬ 
λίδας στο διαδίκτυο 

• δημιουργία και διανομή Οϋ-ΒΟΜ για τους εμπλεκόμενους φορείς και τις παραγωγικές τάξεις 

• εκλαϊκευμένη πληροφορία για την ενημέρωση και ευαισθητοποίηση του ευρέως κοινού θα διατίθεται διαμέσου 
ΙθΙθΙθχΙ 

• σχεδιασμός, εκτύπωση και διανομή έντυπου υλικού με τη μορφή: α) αφίσας, β)φυλλαδίωνμεπιο σύνθετη και ειδι¬ 
κή πληροφορία για τους εμπλεκόμενους φορείς, παραγωγικές τάξεις και τους Ο.Τ.Α., και γ) πολύπτυχων ή/και ολιγο¬ 
σέλιδων εντύπωντα οποία θα χρησιμοποιηθούν για την ενημέρωση και ευαισθητοποίηση του ευρέως κοινού με τη διά¬ 
θεσή τους: κατά τη διάρκεια ειδικών εκδηλώσεων ενημέρωσης, από επιλεγμένα σημεία ενημέρωσης στα οποία θα το¬ 
ποθετηθούν περίπτερα με τα έντυπα και σαν ένθετα σε εφημερίδες μεγάλης κυκλοφορίας 

• παραγωγή διαφημιστικών μηνυμάτων για το ραδιόφωνο και την τηλεόραση 

• παραγωγή οπτικοακουστικού υλικού σε βιντεοκασέτες καιϋνόετο οποίο θα διανεμηθεί επιλεκτικά σε αυτούς που 
κάνουν ενημέρωση σε ομάδες του κοινού όπως: σχολεία, συλλόγους, χώρους εργασίας, επαγγελματικές ομάδες κλπ. 


Άρθρο 16 

Από την έναρξη ισχύος του παρόντος Δ/τος καταργείται 
η 73537/1438/1995 κοινή υπουργική απόφαση (Β' 781) και 
η 19817/2000 κοινή υπουργική απόφαση (Β' 963) καθώς και 
κάθε διάταξη που αντίκειται μερικά ή συνολικά στις διατά¬ 
ξεις του ή ανάγεται σε θέματα που ρυθμίζονται από αυτό. 

Άρθρο 17 

Η ισχύς του παρόντος ΠΔ/τος ισχύει από τη δημοσίευ¬ 
σή της στην Εφημερίδα της Κυβερνήσεως. 


Στην Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 5 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

